
Respaldo a firma acuerdo formal di 
cooperacion importante cu SVGA 


Despues di a wordo reconoci como instituto oficial di formacion practico pa estudio di GZ-psycholoog 



RECIENTEMENTE dr. van Gaalen, Director Medico di 
Respaldo, y drs. Els van Homelen, Directora di SVGA, a 
firma un acuerdo formal di cooperacion hopi importante. 

Ta trata di un acuerdo di cooperacion entre Fundacion pa 
Salud Mental Aruba Respaldo (FSMA Respaldo) y Sticht- 
ing voor Verstandelijk Gehandicapten Aruba (SVGA) cu 
ta haci posibel cu specialistanan di SVGA lo por completa 
nan formacion practico na poli-clinicanan di Respaldo. 

Esaki en concecion cu e estudio pa psicologonan basico 
por bira GZ-psycholoog. E estudio di GZ-psycholoog ta un 
specialisacion di dos aña cu por wordo sigui despues di a 
termina un estudio universitario di psicologia. 

Cu e estudio aki e psicologonan lo ta specialisa pa por 
diagnostica y trata pacientenan cu problemanan mental. 

E estudio pa specialisacion pa psicologonan na Aruba lo 
wordo duna dor di Rino Zuid di Hulanda y tin un dura- 
cion di dos aña y mey. 


Pa cu esaki Respaldo lo ta trahando conhuntamente cu 
Mental Health Caribbean cu t’e instituto cu ta coordina e 
estudio aki pa e region. 

Fundacion Respaldo ta sumamente contento di por yuda 
haci posibel pa nos psicologonan na Aruba lo por sigui e 
specialisacion aki na Aruba mes. Di e manera aki pronto 
Aruba por conta cu mas GZ-psychologen cu lo haci cu e 
nivel di e cuido lo subi substancialmente. 

Gradualmente lo por bay responde mihor n’e gran nece- 
sidad di atencion pa salud mental y adiccion na Aruba. 
Respaldo a atende na 2017 alrededor di 2.000 cliente y na 
2018 alrededor di 3.500 cliente a wordo atendi. 

Esey ta un aumento di alrededor un 75% mas cliente at- 
endi den transcurso di un aña. Respaldo ta riba e camin- 
da corecto, pero no por nenga cu ainda tin hopi trabou pa 
eherce. Tur aña, alrededeor di 10.000 adulto y mucha/ 
hoben na Aruba mester di atencion medico pa tratamen- 
to di problemanan mental. Cooperacion concreto di tur 
stakeholder ta indispensabel den e proceso aki. 

Den caso Kinikini 

fur sospechoso a haya castigo 
pa traha pa comunidad 

Pero e periodistanan sigur lo apela e veredicto 



DIALUNA mainta Corte den Prome Instancia a duna 
sentencia den e caso conoci como Kinikini, e scucha- 
mento di noticianan policial via portofoon, mobiele 
phone of via di aplicacionnan. 

E prome tres personanan cu a wordo hiba dilanti mesa 
berde den e investigacion aki ta: Nelson “Speed” An- 
drade, Marko Espinoza y e agente policial Kenneth 
Rasmijn. Nan caso a keda trata dia 24 di juni, unda cu 
Fiscal a pidi castigo den forma di trabou pa comunidad. 

Den e caso di e agente policial, Huez a bisa cu el a hay’e 
culpabel di “verduistering” di e portofon di Polis. Y el a 
haci esaki siendo un ambtenaar y miembro di Cuerpo 
Policial. Corte a haya cu el a haci maluzo di su funcion, 
aunke e agente a nenga te na ultimo. 

Como Polis, Huez a splica, e tin un rol special den co- 
munidad y ta exigi integridad di nan. Cu su actuacion, 
cometiendo verduistering, el a causa daño na ciudada- 
nonan di e pais y Cuerpo Policial di Aruba. 

A tene cuenta cu ta bay pidi su retiro pa cual a impone 
un castigo igual cu loke OM a pidi, esta 240 ora di tra- 
bou pa comunidad of 120 dia cera. 


Den e caso di Marko Espinoza, Huez a bisa, mescos ta 
conta pa Speed Andrade, a haya nan culpabel di “opzet 
heling”, esta di a uza e aparatonan siendo cu nan ta- 
bata sa cu e no ta di nan of cu e tabata procedente di 
un acto delictivo. 

Den e caso aki e ta un aparato cu ta pertenece na Cu- 
erpo Policial. Pues nan no a wordo haya culpabel di 
malversa e radio di Polis, pero di a uza esaki pa haya 
informacion y di a tap, esta uzando aplicacionnan via 
cual tabata scucha e noticianan policial. 

Pa Espinoza e castigo tabata 180 ora di trabou pa co- 
munidad of 90 dia cera. Y pa Andrade, kende Huez a 
considera su rol mas grandi, a duna 240 ora di trabou 
pa comunidad, of 120 dia cera, 2 luna condicional y 3 
aña di prueba. Dos di e tres acusadonan a informa caba 
cu nan ta bay apela e decision. 

Tin mas miembro di prensa cu a keda deteni den e in- 
vestigacion Kinikini. Segun por a compronde, e caso- 
nan aki ta bini dilanti despues di reces, despues di 16 
di augustus. 

Loke si no ta conoci, ya cu Ministerio Publico no a infor- 
ma nada nobo den e caso aki, si e investigacion ta cera 
of ta bay sigui investiga otro miembronan di prensa. 
E impresion cu tin den comunidad ta cu el a limita n’e 
grupo deteni te n’e momentonan aki. 

TRATOIGUAL 

Tanten cu no tin gelijkheidsbeginsel den e caso di me- 
dia, ta keda crea polemicanan inecesario mester a piki 
tur cu tin sin distincion. 

Mester a detene tur y husga tur. Nan tin tur info y 
prueba, pero Landsrecherche a bari tur fo’i mesa y ora 
un sospechoso kier a duna nan prueba, nan a core kite 
y bise cu esey no ta conta cu ta speculacion. 

E ta un muestra cu nan no kier, no por pone man riba 
dje. E1 niño protegido pa Husticia?? Ainda e ta keda 
cu su radio y sin miedo. 

YA ta un luna caba cu fraccion di AVP 
ta pidiendo Minister di Infrastructura, 
Otmar Oduber pa haya documentonan 
relaciona cu e destaho publico di un in- 
cinerator, pero no ta ricibi ningun re- 
accion di e Minister concerni. 

Un Gobierno y e Minister aki cu tin 
nan boca yen di e palabra transpar- 
encia, pero ora cu momento di berdad 
yega, ta priva Parlamento di informa- 
cionnan necesario y den e proceso aki 
tambe sconde informacion pa pueblo 
di Aruba. 

“Ya fraccion di AVP tin un luna largo 
ta pidiendo informacion riba e proceso 
di destaho publico riba e incinerator 
cu mester bin na dump pa Serlimar 
p’asina por kima e.o. e sushinan cu ta 
sali for dii e ‘upcicling’ cu ta sali for di 
e awa sushi cu DOW net cerca di Ser- 
limar ey, caminda nos a denuncia cu 
nos tin informacionnan cu ta bayendo 
rond cu lo tin konkelmento tumando 
lugar. Lo tin un compania A cu lo a 
gana, pero Minister a duna ordo cu ta 
compania B mester bay traha caminda 
e Minister pa medio di su Parlamenta- 
rio a bin haci un show den Parlamento, 
caminda a yama un ‘vragenuur.’ 

Tur esaki mientras cu nan sa bon bon 
cu den un vragenuur Parlamentari- 
onan no por haci nada, ya cu simple- 
mente e Minister ta bin y contesta pre- 
guntanan cu su Parlamentario a haci. 

E Parlamentario en cuestion tin dos 
minuut pa haci preguntanan y e otro 
Parlamentarionan tin un minuut pa 
haci pregunta, pues a traha un show 
pa mustra cu e Minister tin un maneho 
transparente cual e lo uza den e caso 
cu e tin pendiente cu e politico Booshi 
Wever a inicia den un caso di LAR p’e 
haya e documentonan. 


Lider di fraccion di AVP, Marlon Sneek 

Minister ta nenga di 
manda documentenan riba 
incinerator pa Parlamento 


Cu e reunion aki e Minister lo kier usa 
den e caso aki, pero e tin un caso tam- 
be cu e compania Johnson a cuminsa 
contra pais Aruba, ya cu Johnson tin 
un contract valido pa duna e servicio 
aki y tog Minister Oduber a bay pa un 
destaho publico pa busca un incinera- 
tor pa haci mesun trabou cu e compa- 
nia aki ta haciendo caba. 

Tur esaki p’e Minister fix su sponsor, 
ya cu ora nos mira e compania cu el 
a punta dede riba esaki mester gana 
e destaho aki, ta su sponsor e ta y a 
mesun compania di Caribbean Truck- 
ing. Por spera cu e Minister lo bolbe 
bin insinua cu nos ta lastra nomber di 
bon hende, pero esaki no t’e caso ya cu 
si e compania a participa den algo tur- 
bio, nos tin cu pone pueblo na altura di 
kico ta tumando lugar. 

Fraccion di AVP a manda pidi e docu- 
mentonan aki, pero Minister Oduber 
ta manda Parlamento un carta bisan- 
do cu e no por duna e documentonan, 
pero nos tin un ley di LOBT caminda 
bon cla Marlon Sneek a manda bisa e 
Minister aki cu basa riba e ‘Landsver- 
ordening Openbaarheid van Bestuur’ 
y su articulo 6 inciso 4, p’e manda e 
documentonan cu nos a pidi pa Parla- 
mento. Awe tur hende por mira cu e 
Gobierno cu a priminti bon goberna- 
cion, cu a priminti transparencia, cu a 
priminti tur cos, awe ta sconde docu- 
mento. 

Minister Otmar Oduber no kier man- 
da e 61 documentonan aki pa Parla- 
mento, p’asina Parlamento pasa den 
esaki y no den un vragenuur caminda 
e Minister a pone ter inzage di 61 doc- 
umento cu tin mas cu 600 pagina y ta 
insisti pa Parlamento repasa esakinan 
den 6 minuut y haci pregunta. 

Ken e Minister aki kier gaña, pero si e 


Minister aki a bay den un radio tour, 
pasa na tur radio pa trata d convence 
tur hende con transparente e ta y awe 
nos ta haya sa cu e no tin nada di 
transparencia, pasobra e no kier duna 
Parlamento e documentonan. 

Awe e ta pretende di sconde tras di 
‘Landsbelang’, pero e unico cos cu 
tin di Landsbelang, ta si e compania 
Johnson gana su caso den Corte, e pais 
aki ta bay paga un daño y perhuicio di 
mas di 2 miyon florin, pasobra Gobi- 
erno a cera un contract, a haci un des- 
taho publico pa duna un servicio cu ya 
tin un compania ta duna, pues tin cu 
bay paga e compania aki y mester bay 
paga esun cu a gana e destaho, Sneek 
a sigui bisa. 

Nos kier bise di awor caba cu su per- 
sona lo tin cu bay paga e placa aki ya 
cu ta imposibel cu Minister Otmar 
Oduber ta hinca pueblo den gastonan 
inecesario. 

Nos ta bay manda un carta bek p’e 
Minister, ya cu e mester manda e doc- 
umentonan aki pa Parlamento ya cu 
esaki ta un falta di respet flagrante pa 
Gabinete Wever Croes, ya cu Prome 
Minister Evelyn Wever Croes tur dia 
ta yena su boca y ta papia di gabinete 
transparente, cu nan lo bay tin cu tur 
sorto di instancia pa garantisa bon 
gobernacion. 

Awor cu nan ta haya oportunidad di 
step up to the plate y manda Parla- 
mento cu t’esun cu mester controla 
Gobierno, documentonan p’asina Par- 
lamento por sa kico realmenta ta tu- 
mando lugar, awe kier sconde tras di 
un caso den LAR, pero mi Shon, ta un 
Parlamentario di pais Aruba a manda 
pidi documento y deber di e Minis- 
ter ta di manda e documentonan aki 
p’asina Parlamento haya claridad den 
e asimtp aki, lider di fraccion di AVP, 
sr. Marlon Sneek a declara. 

TABATA e columnista di Amigoe, Nico 
van der Zee a bin cu e noticia cu tin algo 
robez ta tumando lugar den Laboratorio di 
Hospital. Aki e Director, Ruud Bakasa, un 
Hindustaan/Hulandes a dicidi di crea un 
compania cu tin su sede na Delft, Hulanda, 
na direccion di su casa. Mirando e denuncia 
haci pa Nico van der Zee, no a keda Minister 
Dangui Oduber nada otro pa pidi Hunta di 
Supervision pa laga haci un investigacion 
forensico independiente, y si tin indicacion 
di fraude, estafa, y corupcion pa inmediata- 
mente entrega keho na Ministerio Publico. 

E mandatario tambe a tuma nota di e ar- 
ticulo publica diasabra ultimo den Amigoe, 
Mesora, e mandatario a convoca un reunion 
cu e kroonleden di Gobierno den Hunta di 
Supervision, pidiendo pa duna cuenta di 
loke ta pasando. 

E acusacion ta trata posibel fraude, estafa y 
corupcion ta tumando lugar den Laborato- 
rio. Segun e mandatario ta un acusacionnan 
hopi serio cu ta ser haci y como Minister en- 
carga cu salud, e ta tuma esaki tambe na 
serio. 

Con pueblo por confia cu testnan cu ta wor- 
do haci, ta ser manda Hulanda, y tog no ta 
duna resultado concreto. No por permiti pa 
ningun hende hunga cu salud di hende y cu 
esaki no tin espacio pa haci fraude, segun 
Dangui Oduber. 


Minister di Salud Publico, Dangui Oduber: 

Kier investigacion di 
Director di Laboratorio di 
Hospital pa posibel fraude, 
estafa y corupcion 

Segun e mandatario, como Minister di Salud loke a wordo treci 
dilanti ta algo cu ta nobo den sentido nunca e no a wordo in- 
forma di posibel caso di fraude aki na laboratorio di hospital dor 
di Hunta di Supervision di Hospital y menos ainda dor di Raad 
van Bestuur di Hospital. 


Pesey Minister Dangui Oduber a pidi Hunta di Supervision di 
hospital pa laga un partido independiente haci un investigacion 
forensico inmediatamente. 

A base di resultado aki, lo entrega un keho na Ministerio Publico 
pa un investigacion penal. 

Gobierno ta cumpliendo cu protocol firma 
cu Hulanda y no lo haya ## aanwijzing ,# 


DIABIERNA ultimo durante e reunion di 
Rijksministerraad na Hulanda a bin e decision 
pa duna hermana isla Corsou un aanwijzing pa 
motibo di nan situacion financiero. Na mes mo- 
mento a firma un areglo entre e dos paisnan cu 
a wordo yama un “groei akkoord” cu ta papia di 
un acuerdo di crecemento na unda Hulanda lo 
yuda Corsou bou di cierto condicion hopi estricto 
pa desaroya su economia y purba asina na me- 
hora e situacion financiero. 

Prome Minister Evelyn Wever-Croes den e con- 
ferencia di prensa semanal di Gobierno, a desea 
Corsou hopi forsa y sabiduria n’e momentonan 
aki y tambe ta pidi pa nan para firme y no laga 
e cosnan aki desencurasha nan y desvia nan di 
e plannan cu nan tin pa hiba Corsou padilanti. 
A nota tambe, cu despues cu a anuncia e aan- 
wijzing/KB cu Corsou a haya, a cuminsa hopi 
speculacion y comentario aki na Aruba insinu- 
ando si Aruba ta next pa haya un aanwijzing of 
KB. Prome Minister un biaha mas a enfatisa cu 
esaki no t’e caso. 

E mandatario dos siman pasa tabata presente 
n’e reunion di Rijksministerraad den cua re- 
unionnan niun momento a menciona cu Aruba 
lo haya un aanwijzing of KB. 

Premier Wever-Croes a splica cu Gobierno di 
Aruba ta haciendo tur su esfuerso pa cumpli cu 
e protocol firma cu Hulanda. Pueblo a haci y ta 
haciendo hopi sacrificio ainda y tur esaki ta yu- 
dando cu poco poco Aruba lo sali di e situacion 
financiero cu e pais ta aden. 

Segun Prome Minister e situacion no ta uno 
facil pa motibo cu e gastonan mester baha, spe- 
cialmente e gastonan di personal p’asina Aruba 
por sali di e deficit cu e t’aden. 

Pa Aruba su economia por crece y pa por haya 
inversionistanan bin inverti nan placa aki, Aru- 
ba mester por conta cu un economia saludabel. 



BO MESTER D/ WASTE BUCKET RESIDENCIAL 
OF COMERCIAL? 


’&smgMj! 


20 yrd 
Big Bucket 


15 yrd 

Junior Bucket 


lOvrd 




Small 


“E situacion naturalmente lo tuma 
añanan pa por drecha y mas sigur 
nos generacion di awor no lo wak e 
solucionnan aki, pero e compromiso 
di e Gobierno actual ta pa cu nos 
hobennan por yega na haya un pais 
cu un economia stabil cu lo haci’e 
hopi mas facil pa nan por goberna. 
P’e motibo aki Premier Wever- 
Croes ta enfatisa riba e importan- 
cia cu e plan di economia, turismo 
y inovacion tin p’asina yuda Aruba 
yega na un situacion financiero fab- 
orable”, Prome Minister a enfatisa. 
Premier Wever-Croes tambe a ex- 
presa su preocupacion cu pueblo no 
ta satisfecho cu e manera cu Gobi- 
erno ta manehando e situacion, no 
ta dunando trabou na tur cu pidi of 
cu ta den necesidad, of ta mustra di 
no ta baha e costo di bida. 

Prome Minister ta splica cu den re- 
alidad su deseo ta di por cumpli cu 
cada un ciudadano den necesidad 
di un trabou, pero na prome lugar 
mester pone orden cual ta tuma su 
tempo. E situacion cu e Gobierno 
actual a hereda ta uno hopi dificil 
y no ta duna pa por yuda y alivia e 
dolornan di pueblo mas lihe. 

N’e momentonan aki mester traha 
pa sigura cu tur departamento di 
Gobierno ta up to date, cu tur ley ta 
up to date y cu tin control rigoroso 
ta tuma lugar, cu tin lugar pa nos 
por duna nos hendenan trabou. 
Unabes cu e economia cuminsa 
crece sin e debe cu Aruba tin, e ora 
comunidad di Aruba lo cuminsa 
sinti e beneficionan cu e isla lo trece 
cune pa cada un. 

“GabineteWever-Croes no ta traha 
pa popularidad pa atrae mas hen- 
de pa por gana eleccion manera e 


Gobierno anterior a haci gastando 
placa di pueblo manera nan a haya 
ta bon nos ta traha pa bienestar di 
e pais Aruba cu finalmente lo ben- 
eficia cada un di e habitantenan 
specialmente e futuro generacion. 

E realidad ta cu mayoria di hende 
no ta satisfecho si nan yiunan no 
haya trabou of si nan gastonan of 
impuesto no wordo baha sin pensa 
riba mañan”. 

Segun Premier Wever-Croes gas- 
tonan mester wordo baha y a cum- 
insa den nan mesun ministerio cu 
un rebaho di 20 miyon florin po- 
niendo un Minister menos. Gas- 
tonan di personal di cada ministe- 
rio tambe a wordo baha compara cu 
e Gobierno anterior. 

Prome Minister encarecidamente 
ta pidi pueblo pa tene un poco pa- 
senshi, comprension y union den e 
trayectoria dificil aki. 

Gobierno di Aruba sa cu e caminda 
cu nan a scoge pa baha e gastonan 
no ta uno facil, pero t’e unico solu- 
cion n’e momento aki pa yega na un 
situacion financiero saludabel p’e 
futuro generacion. 

Y unabes cu logra pa Aruba ta un 
pais cu un economia stabil, un pais 
cu por paga su debenan na ora, e 
ora Aruba lo ta un pais cu por duna 
e beneficionan cu mester. Actual- 
mente Gobierno ta trahando riba 
diferente reto riba tereno finan- 
ciero, economico, calidad di ense- 
ñansa, calidad di cuido di salud y 
tambe riba rescata nos refineria. 

“E ta un trabou duro y dificil, pero 
cu hopi perseverancia e Gobierno 
aki ta tratando di drecha e situa- 
cion di pais Aruba pa nos futuro 
generacionnan”, Prome Minister 
Evelyn Wever-Croes a expresa. 

ARTICULO 

LOKE TA WORDO 
ACEPTA 

PREPARACION 

NO RECICLABEL 

Corant 

Tur tipo di corant. 

Kita banchi di lastik, 
plastic, envoltura 
of waya. No mara e 
corantnan den un 
bundel. 

NO TA PERMITI: 

buki di telefon, revista, 
papel mixto, resto di 
papel, papel di oficina, 
papel geshred, buki. 

Carton y 
saco di papel 

Caha coruga, manera 
caha di cereal, caha di 
sapato, caha di webo di 
carton, saco di papel. 

POR FABOR: 

corta of placha tur 
tamaño di caha. Kita tur 
plastic di tur caha. 

NO TA PERMITI: 

resto di cuminda, caha 
no placha, carton di 
lechi of juice, carton 
cu wax. 

Aluminio y 
metal 

Bleki di aluminio y 
metal. 

Kita TUR resto di 
cuminda, tapa of 
tapadera. No ta 
necesario pa kita label. 

NO TA PERMITI: 

bleki di aerosol of verf, 
resto di metal, rand 
di bentana, mueble di 
aluminio etc. 

Plastic 
#1 pa #7 

#1 PETE boter di plastic 
#2. HDPE plastic 
#A- LDPE tapa di plastic 
#5 PP plastic 
#G PS plastic di 

Styrofoam 

#7 PLA, #ABS, Nylon 

Kita TUR resto di 
cuminda di e plastic. 

NO TA PERMITI: 

wrap di plastic, saco di 
plastic, cos di hunga of 
muebles di plastic, PVC 
den e container. 

Pallet 

Tur pallet di palo den 
bon condicion. Maximo 
lO pallet pa cada biaha. 

Haci TUR pallet di palo 
limpi prome cu deposita 
esaki. No ta necesario 
pa torno e palletnan. 

NO TA PERMITI: 

pallet kibra of daña, ni 
cu comehein, fruminga 
of otro animalnan cu ta 
come palo. 

Muebles bieu 

Tur muebles den bon 
condicion. 

Haci TUR muebles limpi 
prome cu deposita 
esaki. 

NO TA PERMITI: 

muebles kibra of hopi 
daña. No ta acepta 
aparato electronico. 

Tela, 

cos di hungay 
sapato 

Tur tela, cos di hunga 
y sapato den bon 
condicion. 

Laba TUR tela y limpia 
tur cos di hunga y 
sapato. 

NO TA PERMITI: 

tela, paña, cos di hunga, 
sapato kibra of daña. 


No lubida: 

Por fabor, paga motor di bo vehiculo unabes paden di e Upcycle Center. 

Por fabor limpia tur container y kita tur tapa of tapadera di boter. No ta necesario pa kita e labelnan. 
Pone tur loke ta pa recycle, los (no den saco of caha) den e containernan destina pa esakinan. 

No laga caha, saco of otro material pafo di e containernan di reciclahe. 

Hiba tur loke no ta reciclabel bek cas y deshaci di nan como sushi of hiba e materialnan mas grandi na 
nos area di PTS na Parkietenbos. 


No ta acepta desperdicio toxico of dañino. Por deposita azeta di motor y azeta di cushina na e area di 
PTS na Parkietenbos. 

Di acuerdo cu Gregorio Wolff 

Tristo con sindicalimo y cierto 
trahador ta posiciona nan mes 



NA 2015/16, Gobierno di AVP pa motibo di malmaneho y cu 
problema financiero pisa, a tuma e decisión pa elimina e Sub- 
sidiale Regeling pa fundacionnan den sector publico. Funda- 
cionnan awor, ta ricibi pa aña un suma cual ta ser calcula na 
banda di 80% di e costo total di e fundación y fundacionnan 
mester organisa fundraising of otro formanan pa ricibi placa, 
pa purba di keda riba awa, segun Gregorio Wolff. 

Awe nos ta wak cu varios sindicato ta grita y subi caya, pero 
esaki mester a sosode na 2015/16, na momento cu Gobierno 
di AVP a elimina e Subsidiale Regeling pa fundacionnan den 
Sector Publico. Sindicatonan mester a para duro e tempo ey, 
mustrando Gobierno cu e desicion pa elimina e Subsidiale Re- 
geling ta incorecto. 

Awe nos ta biba cu e mal desicion aki, falta di accion sindical 
na 2015/16, ta pone cu awe sindicalismo ta haye obliga di biba 
cu e consecuencia y ta hiba accion contra Gobierno. 


ARUBA 


TIMESHARE 
FOR SALE BY OWNER 



_ 


UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Gregorio Wolff ta bisa cu e mester menciona cu na 1993/94, 
SEPPA tabata e unico sindicato negociando cu Gobierno pa 
mehora e status di trahadornan di fundacionnan. 

SEPPA, cu lidernan cu conoce e materia dificil, cu semper ta- 
bata balente pa defende trahadornan, a logra lo maximo. 

Awe e situacion ta otro. Despues di e acuerdo na 1994, otro sin- 
dicatonan a cuminsa un lucha sindical fuerte pa busca miem- 
brecia den e sector aki. 

Hopi trahador a lubida, kendenan a lucha y logra nan adelan- 
tonan. Consecuencia ta cu erornan a ser cometi. 

Wolff a wak copia di un CAP na INSAM, den cual trahadornan 
a perde nan ATV-dagen. Tin tur indicacion, cu hopi perdemen- 
to di derechonan adkeri lo sigui. 

E ex sindicalista ta menciona dos proverbio antiguo cual ta 
pas den e caso aki. 

“Danki di mundo ta pishi di yewa”. 

“Si bo a kima bo parti atras, bo ta obliga di sinta 
riba e blaarnan”. 

Construccion di verkeersplateau 
na altura di Tanki Leendert 




Departamento di Obra Publico ta informa 
pueblo di Aruba en general y specialmente nos 
automobilistanan cu ta haci uzo di e caminda di 
Tanki Leendert cu diarazon dia 17 di juli 2019 
y diahuebs 18 di juli 2019 lo cera e camindanan 
parcialmente p’asina construi dos verkeerspla- 
teaus. 

E verkeersplateau cu ta bay construi diarazon 
dia 17 di juli 2019 lo ta dilanti di Tanki Leen- 
dert 164B y diahuebs dia 18 di juli 2019, lo 
traha un otro verkeersplateau dilanti di Tanki 
Leendert 169E. 

Lo indica e rutanan alternativa cu baricada y 
borchinan di aviso y e orario di trabou lo ta di 
8’or di mainta y ta programa pa caba 4’or di 
atardi. 

En conexion cu e trabou menciona Departa- 
mento di Obra Publico ta pidi pa tene cuenta 
cu e inconveniencianan cu lo por surgi pa cual 
nos ta pidi nos disculpa. 


Koningin Wilhelmina 
Fonds ta habri bek 
dia 5 di augustus 


“Cuminda saludabel 
a reduci e posibilidad 
pa haya cancer” 

SBDBBSLi 

nww.koninginwilhelminafonds.com 





F w m 





Koningin Wilhelmina Fonds Aruba tin vakantie entrante 
dialuna 15 di juli te cu diabierna 2 di augustus 2019. 

Den caso di emergencia por tuma contacto pa cu sra. Lilly 
Prince na 593 7227 of si ta pa Thuiszorg yama sra. Lola 
Geerman na 563-1435. 

Dialuna 5 di augustus nos lo ta habri for di: 09.30am - 12.30pm. 



524 4444 

i nfo@y rausq ui n. com 
www. y ra usq u in. co m 
Q yrausquinaruba 
g @y rau squi naru ba 






v;;;* 




ien 

Serlimar 

Upcycle 
Center 

Pronto lo institui organo Ouderenraad 



UN grupo cu ta vulnerabel den comunidad cu mester 
haya atencion ta nos grandinan. Cuido di nos grandi- 
nan ta un prioridad halto pa Gabinete Wever-Croes. 
Prome Minister Evelyn Wever-Croes a expresa cu Go- 
bierno tin preocupacion pa cuido di nos grandinan. 

Den e programa di Gobernacion tin un maneho pa 
introduci un ‘Ouderenraad’, un conseho di hendenan 
mayor. E topico aki ta uno hopi interesante mirando cu 
e ta traha den beneficio di nos grandinan. 
Ouderenraad ta un conseho di nos grandinan, un insti- 
tuto cu Gobierno di Aruba kier crea p’asina constante- 
mente por ricibi consehonan tocante diferente aspecto 
cu ta afecta nos hendenan di edad. 

E miembronan y directiva di e instancia aki no necesar- 
iamente mester ta pensionado, pero tambe personanan 
cu tin atencion riba temanan cu ta tene nos pension- 
adonan ocupa. Tambe por ta geriatrianan cu ta cuida 
salud di nos grandinan of esnan cu ta cuida nos gran- 
dinan sea na cas of na instancianan pa nos grandinan. 

Tambe tin e aspecto financiero cu ta afecta nos grandi- 
nan pa motibo cu ora nan bay cu pensioen nan entrada 
ta bay atras, pero nan gastonan ta keda mescos. Ainda 
Gobierno no a logra tur asunto di impuesto. E prima di 
AZV y tarifa di belasting a ser baha caba pa pension- 
adonan por ta mas alivia. 


Infrastructura ta otro punto di enfoke pa motibo cu 
mester sigura cu tur e edificionan di departamento di 
Gobierno, banconan y caya grandi etc. ta acesibel pa 
nos hendenan di edad y nos hendenan cu tin un defi- 
ciencia fisico. 

E tema di Ouderenraad a ser delibera detayadamente 
cu representantenan di OPA y aki OPA a bin cu un 
concepto hopi interesante y asina Gobierno a tuma e 
decision di “partner” nan mes cu nan pa cu e creacion 
di e instancia aki. 

E concepto lo ta uno casi identico na loke SER (Sociaal 
Economische Raad) ta haciendo aworaki. 

SER manera ta conoci ta un grupo di persona cu ta 
wordo apunta pa sector priva y sector publico cu via un 
secretariado ta duna conseho na Gobierno riba nivel 
economico y social. P.e. e tema di aumento di salario 
minimo semper mester bay via SER. Mirando e exito 
di SER, Gobierno kier bin cu Ouderenraad p’asina nos 
grandinan tambe por haña e atencion necesario. 

‘Vergrijzing’ no ta un problema sino mas bien un desa- 
royo den bida hopi bunita ora cu ciudadanonan yega na 
un edad halto. Gobierno kier duna mas participacion 
na tur esnan cu a yega na un edad bunita y cu por y 
kier contribui na bienestar di nos pais”, Prome Minis- 
ter Evelyn Wever-Croes a enfatisa. 

Parlamentario Robert Candelaria (AVP) 

Husticia den crisis pa falta contundente 
di maneho di un Minister incapaz 

Cuerpo Policial den su totalidad ta demotiva! 


“NO ta un secreto cu tur cos cu por a bay 
robes den Cuerpo Policial, a bay robes. Vari- 
os situacion preocupante tumando lugar un 
biaha mas den e siman aki cu mester di at- 
encion inmediato, pero tambe tin cu pone 
riba lista di prioridad enbes di malgasta 
capital pa dia na helicopter,” asina Parla- 
mentario di AVP, Robert Candelaria ta bisa 
den un declaracion. 

Actualmente na Warda di Playa tin e situa- 
cion di schimmel cu a causa Polisnan a sali 
for di warda. Esaki no ta algo cu ta tuman- 
do lugar di awor, ta 24/7 ta traha den un 
warda, y contrario na otro ediñcionan, in- 
frastructura/airco y tur otro cos mester ta 
diferente. 

E situacion aki tin basta tempo tumando 
lugar, mescos cu e situacion na Frankrijk- 
straat. Ta opta pa huur 2 edificio pa un de- 
partamento siendo cu ta keda vocifera cu 
no tin placa. 

Mesun cos ta sosode cu e helicopter cu ta 
costando hopi placa pa dia, mientras no tin 
placa pa busca bala pa Cuerpo Policial. Par- 
lamentario Robert Candelaria a bisa ta im- 
posibel pa mira con tin cu bay busca bala na 
otro isla, Bonaire 

HOPI COS TUMANDO LUGAR DEN 
CUERPO POLICIAL 

Robert Candelaria a bisa tambe unda cu e 
bay y combersa cu coleganan, ta sinti cu nan 
ta hopi demotiva. Esaki ta conta pa tur Po- 
lis sin excepcion algun. Hopi t’esnan cu kier 
bay, of no kier sigui traha mas den Cuerpo 
y sigur algo cu no ta saludabel pa nan. Hopi 
liher mester bin cu un cambio, y e Minister 
aki tin cu saca su condusion. 

E ta guiando un organisacion/un cadena 
Hudicial y tur caminda tin problema y ta 
bayendo di “mal a peor”. E tin cu acepta y 
bisa cu el a purba, pero danki mi ta sigui. 
“No por t’asina si cu nos Husticia ta den e 
situacion cu e ta awor. Pues ta den un CRI- 
SIS completo na man di un Minister inca- 
paz. 


Conseho di Parlamentario Robert Cande- 
laria ta pa un solucion a corto plaso cu lo 
ta pa cumpli cu ley/ cu regla. Si cumpli cu 
regla riba con pa atende cu contractnan di 
edificionan cu tin of esnan cu a busca pa 
loco gastando placa desproporcionalmente, 
hacie di e forma ey. “Planifica y priorisa bo 
maneho, kico t’e cos cu ta importante; kico 
dia mi kier nan bay den un edificio nobo; di- 
con mi kier nan bay; cuanto mi ta bay paga 
eynan; ki dia ta termina contract; con ta bay 
regel esey pa move tur hende den un mane- 
ra corecto.” 

Un otro solucion lo ta di evalua e helicopter, 
cu ta costando mas o menos 200 mil florin 
pa luna, mientras ta papia di bala di arma 
pa Polis cu lo costa 400 mil florin y esaki 
den 2 luna bo lo a page. P’esey ta keda cues- 
tiona e prioridadnan unda nan ta y na ken 
nan ta. E Minister tin cu stop di haci cosnan 
pa cumpli cu brother/cumpli cu sponsor of 
loke sea y cuminsa wak locual realmente e 
dienstnan cu ta cay bou di dje tin mester. 
Den e caso aki bala pa arma di Polis cu ta in- 
dispensabel y basico pa Cuerpo Policial. Ma- 
ñan por bisa tambe no por percura pa nan 
tin portofoon, auto of computer cu ta mate- 
rial basico cu Polis mester pa traha cun’e. Si 
a yega n’e fase aki cu hasta esaki no por keda 
regla “anto nos ta hopi leu for di cas y den 
un crisis hopi serio.” 

TIN MAS AUTO CU TIN POLIS PA TRAHA 

Algo cu sigur ta capta atencion ta cu actual- 
mente tin mas auto cu tin Polis mes pa core 
aden. Ta conta tambe p’e bromernan nobo. 
“Tur esaki ta great, pero unda e prioridad 
ta? Si tin auto na monton para pafo, pero 
e bala pa hinca den e arma a bira un issue 
anto nos no por compronde e cos aki. 

Ta recorda tambe un tempo cu licencia di 
computer a bira un problema cu a trece di- 
lanti, pero a opta pa bay corta y sinta na un 
bario post, lagando afo cosnan escencial pa 
traha cun’e den nan trabou diario. Tur esa- 
ki ta situacionnan cu NO por tuma lugar,” 
Robert Candelaria a trece dilanti. 



Hasta e ta bisa cu kisas e Minister lo a pensa 
pa busca asina tanto auto p’e Polisnan nobo 
cu lo drenta Cuerpo. E1 a papia di 200 Polis 
den su prome dianan di Gobierno, cu tabata 
un “wishful thinking”, y a cumpra esakinan 
adelanta. 

“E no a wak cuanto Polis tin en realidad, cua 
ta servicio cu kier brinda, con kier desplega 
su hendenan y a base di esey cuanto vehi- 
culo lo tin mester. A haci lo contrario! 
Prioridadnan robes, falta di conocemento 
di e trabou, falta di consehonan corecto, ig- 
nora conseho al caso y e actitud di sa mihor 
cu cualkier otro ta locual cu tin e pais aki 
awe confronta cu resultadonan asina aki. 

Na momento cu situacion bay robes ta 
culpa dienst/persona y nunca asumi e re- 
sponsabilidad e mes. Husticia no por traha 
asina, bayendo 2 aña caba y sigur no por 
mas. Cuanto mas, no solamente Polis, pero 
otro servicionan tambe manera Cuerpo di 
Bombero cu tambe tin preocupacionnan, lo 
tin cu wanta?” 

Pa ñnalisa Robert Candelaria ta bisa, cu pa 
falta di maneho, falta di prioridad, falta di 
direccion ta pone cu e dienstnan tin cu sinta 
cun’e y na final di dia e pueblo, cu e ta re- 
sponsabel p’e, ta sufri consecuencianan. 

Minister Otmar Oduber 

Gobierno ta lamenta cu compania 
EcoGas ta malinforma comunidad 

No ta demonstra etica den haci negoshi 



GOBIERNO di Aruba cu tin como unico punto di 
salida bienestar di Aruba, ta lamenta profundamente 
mal informacion duna dor di e compania EcoGas. 

Den articulo publica 14 di juli den medionan di comu- 
nicacion, e compania en cuestion ta informa di posibel 
intencionnan pa por exporta sushi di Aruba. 

Mester indica cu realmente ni mitar di e sushi total 
produci na Aruba ta wordo recogi dor di EcoGas. 

ACUERDO TEMPORAL 

Como parti di un plan corto-medio plazo, Serlimar a 
cera un acuerdo temporal cu EcoGas pa empaketa e 
sushi cu Serlimar y otro compania ta recoge di cas y 
comercial, den e asina yama ‘envirobales’. 

Importante ta pa comunidad compronde cu ta trata di 
un acuerdo temporal p’asina por duna espacio pa yega 
na e plan definitivo, den forma di un ‘waste to energy 
facility’ pa pais Aruba, segun Minister Otmar Oduber. 
Na unda cu bienestar di tur ciudadano ta bin na vigor. 


Ningun momento e t’asina cu e compania en cuestion 
por dicidi cu e sushi cu ta wordo empaketa por wor- 
do exporta di tal forma. P’e motibo, Gobierno ta lamen- 
ta cu e informacion ta wordo publica como tal. 

Cualkier compania cu tin un bon pensamento, bon plan 
y bon vision, ta un compania cu ta forma parti di e so- 
lucion. 

Sinembargo, esaki semper teniendo bienestar gener- 
al na cuenta y tambe practicanan etico di haci negoshi. 
Ora cu ta trata subimento of bahamento di prijs, ta 
cuestiona e hecho cu na momento cu e compania en 
cuestion a yega na acuerdo cu pais Aruba, a tuma e de- 
cision pa triplifica prijsnan den sector comercial pa 
locual ta servicio cu nan ta duna companianan, cual ta 
algo pa pensa riba dje. 

Gobierno di Aruba kier enfatisa cu e tin pleno confi- 
ansa den e proceso transparente, integro y solido, pa 
locual t’e solucion definitivo pa Aruba su problema di 
desperdicio den forma di un ‘waste to energy facility’. 
Asina ta indica cu Gobierno di Aruba tin bienestar di 
pueblo como su punto di salida, e mandatario a reitera. 

Caribbean Fair na Museo Arqueologico Aruba 





Museo Arqueologico Aruba den co- 
laboracion cu MUSEON Den Haag y 
Secar Research Center di St. Eusta- 
tia a planea un evento como parti di 
su programa conhunto pa publico en 
conexion cu e exposicion ‘Caribbean 
Ties, Connected people, 

Then and Now’ y diabierna dia 26 di 
juli Museo Arqueologico ta lanza su 
parti di “Caribbean Fair”. Bin pasa 
un dushi rato den ambiente Caribe- 
ño entre 5 pa 10’or di anochi cu tayer 
creativo, presentacion interesante, 
dushi cuminda Caribeño y hopi mas! 

E atardi y anochi aki, cuminsando 
pa 5.30 pm artista contemporaneo 
Osaira Muyali di Studio O lo pre- 
senta e historia tras di e ‘City Art’ 
di e cabaynan blou den Oranjestad, 
sigui pa un presentacion pa arkeolo- 
go drs. Harold Kelly tocante e peri- 
odo Archaico, cu informacion nobo 
di nos historia Indian di Aruba, cu a 
sali danki n’e investigacion di NEX- 
US1492. 

Entre 5.30 pa 7.30’or pm artista con- 
oci pa su obranan di klei, 


Trudy Lampe lo duna un tayer di e 
tecnica di ‘coil’ cu Indiannan di Aru- 
ba y den Caribe tambe a uza pa traha 
nan potchi. Artista local Gloria Feli- 
ciana lo duna un tayer di traha pren- 
da cu glas di lama, reciclando asina 
un material cu no ta pertenece den 
nos medio ambiente, pero cu Indian- 
nan tanto na Aruba como den Caribe 
a cuminsa incorpora den nan dec- 
oracionnan den e periodo historico 
despues di e prome contacto cu Euro- 
peanonan. 

Otro artista cu tambe a join in, Maya 
Lepsanovic lo duna un tayer di traha 
un ‘flamingo fridge magnet’ na unda 
e particpantenan lo decora un pida di 
(drift)wood cu pintura den colornan 
Caribense. Tur e workshopnan aki ta 
gratis y cortesia di MUSEON. 

Alabez lo tin dushi cuminda Cari- 
bense na benta, manera un dushi 
BBQ, un invento di traha cuminda 
originalmente di Indiannan, pues e 
nomber mes ta bin di e palabra indi- 
gena barbacoa. 

Tambe Taki lo tin dushi snacks tra- 
ha di e.o. cadushi y juice di walishali. 


Lo tin stand di cuminda Surinam 
y Cubano y purba tambe un dushi 
cuminda of pasaboca di Dominica, 
St. Maarten y Trinidad. 

Stichting Rancho lo ta na encargo di 
e bar, di e forma aki recaudando fon- 
do pa nan bon trabou den comunidad 
di e bario Rancho. 

Fundacion Lanta Papiamento tambe 
lo ta presente cu actividadnan entre- 
tenido, promoviendo nos dushi idi- 
oma Papiamento cu su palabranan 
origina di idiomaman diferente di In- 
dian. Tanto Directie Cultuur Aruba 
y Fundacion 1403 tambe ta sostene 
Museo Arqueologico y ta partner p’e 
evento aki. 

Y mas cu claro lo por cumpra e buki 
nobo ‘The Archaeology of Aruba; The 
Pictographs and Petroglyphs’ tambe 
durante e evento di Caribbean Fair. 
Pues ‘save the date!’ No perde e du- 
shi evento di Caribbean Fair dia 26 
di juli na Museo Arqueologico na 
Schelpstraat 42, patras di Kong Hing 
den Havenstraat. Sigui nos pa mas 
informacion riba facebook Archeo 
Aruba y National Archaeological 
Museum Aruba. 

Un persona leal, colegial y critico 

Brenda Biezen-Croes sorprendi como 
## Empleado di Luna ## na Hospital 



COLEGANAN y famia a bin hunto pa sorprende Brenda 
Biezen-Croes, zorgmanager di Radiologia kende a wordo 
reconoci como Empleado di Luna di juni na Hospital. Direc- 
tor di Cuido sr.Ezzard Cilié a felicit’e y a gradici Brenda pa 
tur e trabou e ta desplega. E1 a encontra hopi reto y a desar- 
oya su mes hopi den su carera na Hospital. 

Brenda tin 2 aña trahando como zorgmanager di Radiologia 
cu ta un departamento hopi tecnico. Den corto tempo Bren- 
da a demostra di por maneha cambionan dinamico incluso 
implementa proyecto na beneficio di pashent manera Inter- 
ventie Cardiologie. 

Na prome lugar, e ta enfoca na duna servicio na pashent y 
tambe semper e ta purba inclui e deseo y necesidadnan di 
coleganan. 

Brenda mes ta atende pashentnan ora nan tin pregunta of ta 
rabia. E ta compronde cu den un organisacion grandi mane- 
ra HOH nos ta depende di otro pa diferente asunto. 

E tin hopi pasenshi y perseverancia pa cu su trabou. Brenda 
ta un persona profesional, flexibel y ta gusta siña y crece den 
su conocemento. E ta scucha su coleganan y ta yuda unda cu 
e por. Hasta e ta envolucra den actividadnan manera Siman 
di Enfermeria y Songfestival. Ademas, e ta dedica su tempo 
liber pa studia pa su MBA na Universidad di Aruba. 


Brenda ta un persona leal, colegial y critico. E combinacion 
bunita aki a yud’e crece hopi den su carera. Brenda a dem- 
ostra di ta un ehempel pa nos tur. 

“Ora cu mi a habri porta y mira mi yiu para, mi ta manera 
hey, something seems differenf, Brenda a duna di conoce. 
Esaki tabata un sorpresa hopi bunita y no spera. 

E1 a duna di conoce cu sin e team siguramente e no lo a bay 
dilanti, pasobra nan ta un grupo hopi “close” y un ta yuda 
otro pa por logra yega na nan meta. 

Pa por a yega unda e ta awendia, el a pasa den hopi reto. Di 
cada cos el a siña, unda e ta siña di foutnan y ta purba keda 
mehora pa bira mas mihor. 

Su meta ta pa nunca keda atras, pero pa keda mira dilanti y 
keda positivo pa yega na un meta miho. 

Brenda semper tin un lugar special den nan curason mescos 
cu tur otro empleado, asina Olga Rodriguez, clustermanager 
na Hospital, a duna di conoce. Den e ultimo añanan Brenda 
a demostra di ta un persona cu por conta riba dje. E ta un 
persona hopi capacita y tin hopi interes den su funcion. E 
tin dedicacion pa su coleganan y e sosten cu mester duna p’e 
departamento por sigui desaroya. Pabien Brenda cu e bunita 
reconocimento! 

Preso peligroso a burla di autoridad, 

ora cu el a logra huy 


IMPORTANTE 

TA SER BUSCA 



E bewaker di CEA cu t’esun cu ta 
atende cu presonan na Wardanan 
di Polis a pone e Chef van Dienst di 
Districto di Santa Cruz cu un de- 
tenido a huy. 

E detenido su nomber ta: Erick 
Arturo Minguel Junior Schnei- 
ders, conoci como “Miguel”, naci na 
Aruba dia 29 di december 1994 (25 
aña). 

E detenido aki ta sintando un cas- 
tigo di prison di 12 aña, pa un caso 
di asesinato y awor e ta sera na 
Warda di Polis Santa Cruz, pendi- 
ente investigacion di un otro caso 
di intento di asesinato. 

Migual Schneiders ta ser considera 
un detenido sumamente peligroso. 
Cualkier informacion por yama nos 
tiplijn 11141. 

Pregunta cu ta ser haci, si e de- 
tenido aki t’asina peligroso, pakico 
ta risica di hib’e Warda di Polis 
di Santa Cruz. No ta mihor lagu’e 
sera na KIA, y e Recherchenan cu 
tin cu haci e investigacion, bay in- 
terrogue na KIA. 

Diadomingo atardi alarma a wordo 
bati y mesora a lanta Helicopter 
pa bay area di Macuarima, pa un 
preso cu a huy. 

Tabata den oranan di atardi pa 
mas o menos 4:15 cu un Guardia 


di CEA na Warda di Macuarima a 
haya falta di un detenido. Mesora 
el a avisa e Chef van Dienst. Den 
e informenan no ta bisa con e de- 
tenido a huy. 

E suerte ta cu e net e diadomingo 
aki tabatin Guardia di CEA, paso 


tin siman ta pasa dianan cu no tin 
guardia na Santa Cruz. 

E homber aki, Miguel Schneider ta 
cera na Santa Cruz pasobra hunto 
cu 2 preso mas a purba mata un 
otro preso den KIA luna pasa. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com a ¥ www.facebook.com/awemainta 583-1400 á 583-1444 


— 

Trato Igual, Pago Igual (TIPI) y 
eliminación di e status di arbeider 



GREGORIO Wolff tabata llder 
den varios lucha pa mehora e 
condición di trahadornan den sec- 
tor publico. 

Prome na 1989, tabata e lucha den 
sector publico pa trece igualdad 
den pago cerca tur ambtenaar, p’e 
hende muher y e homber soltero, 
n’e posición di e homber casa. 

Trato Igual, Pago Igual. Mester 
menciona cu SIMAR tambe tabata 
ehemplar den e lucha aki. 

Despues na 1991 a elimina e 
posición di arbeider y werkster den 
Gobierno, haciendo tur arbeider 
ambtenaar, esta eliminanda e dis- 
criminación bao trahadornan den 
sector publico y na mesun momen- 
to treciendo mehoransanan na hopi 
nivel, segun Gregorio Wolff. 

Un persona tremendo den e lu- 
cha aki tabata Jose Wever, cu su 


nomber di cariño “Buchi Panama”, 
como dirigente di STA. 

Nan dos a sinta hopi ora hunto pa 
traha e proposición pa Gobierno. 
Nan tabatin tremendo negociacion 
cu ex Ministro Guillermo Trinidad, 
awe den feliz memoria. 

Tremendo negociación y tremendo 
acuerdo. Lamentablemente cu sr. 
Guillermo Trinidad no a biba pa 
firma e acuerdo. 

Mehoransa p’e 

trahadornan di fundacionnan 
den Sector Publico 

Di acuerdo cu Gregorio Wolff, 
despues na 1993/94, como llder sin- 
dical awor a yega turno p’e traha- 
dornan di fundacionnan den sec- 
tor publico pa nan ricibi un trato 
manera mester ta. 

E punto di salida p’e negosacionnan 
tabata cu e trahadornan aki ta eher- 
ce funcionnan den fundacionnan pa 
cubri cierto tereno social, cualnan 
Gobierno mester a cubri. 

Como tal nan mester ricibi un trato 
igual n’e ambtenaar. 

Gregorio Wolff ta mensiona aki e 
muchanan bandona y tambe esnan 
cu mester di mihor cuido na Casa 
Cuna y Imeldahof, nos Hendenan 
Special na SVGA, na Ambiente 
Feliz y na otro fundacionnan, nos 
grandinan na SABA, cuido medico 
extra-mural, Wit-Gele-Kruis y otro 
fundacionnan mas. 

Como lider Wolff a agita hopi con- 


tra e posición malo di e trahador- 
nan n’e fundacionnan. 

E mester a haci basta cos fastioso 
den prensa, yamando accionnan, 
etc 

Pero na 1994 a yega na un acuerdo 
cu Gobierno di MEP (Ministronan 
Oduber y Refunjol) riba e Subsidia- 
le Regeling pa fundacionnnan, cual 
ta encera cu e trahadornan ta ricibi 
un trato igual n’e ambtenaar cu ex- 
cepción di Pensioen y e derecho pa 
bay Ambtenarenrechter. 

Gregorio Wolff ta corda e tempo ey, 
e tabata un logro grandi p’e traha- 
dornan di e fundacionnan. 

Varios fundación tabata paga nan 
trahadornan califica . salario mini- 
mo. Nan a cuminsa ricibi salario di 
ambtenaar, kindertoelage, Vakan- 
tie-Uitkering. 

Mas despues dor di negociacionnan 
di SEPPA cu Gobierno y otronan, 
a bin Indexering, Gelijkbedrag, 
Bashi-premie, ATV-dagen, pues 
mas adelantonan pa trahadornan 
di fundacionnan den Sector Publi- 
co. 

E adelantonan tabata hopi y gran- 
di. 


m 


Website; 

www .awemainta. com 


Facebook: 

www. facebook.com/awemainta 
E-mail: 

n oiicia @ a wemain ta.com 

Nagico Road Service cu presentacion na 
diferente camps durante vakantie di skol 


MANERA ta conoci, Nagi- 
co Road Service durante aña 
ta haci presentacion na dife- 
rente skol y tambe camps 
p’asina realisa demostracion 
y alabes duna splicacion riba 
e funcion y e importancia di 
un persona trahando den 
Road Service. 

Meta principal di e presenta- 
cion ta pa guia e muchanan 
y asina expande nan conoci- 
mento pa por ta mas prepara 
y ta mas conciente di kico nan 
por haci y ken nan por yama 
durante cualkier tipo di situ- 
acion cu por presenta riba ca- 
minda. 

“E ta semper interesante pa 
wak e muchanan atento du- 
rante di e presentacionan. 
Como recuerdo y aprecio di 
nan presencia, na final di cada 
presentacion nos ta otorga 
un certificado y un sticker cu 
nan por bay cas cun’e.” Rhona 
Noguera, Marketing Coordi- 
nator di Nagico ta splica. 

“Un gradicimento ta bay na 
Nagico Road Service pa haci 
e presentacionan aki posibel 
pa tur nos muchanan por dis- 
fruta di dje.” Rhona Noguera 
ta termina. 

Nagico ta gradici Kinderpret 
Zomerkamp y Summer Camp 
Arco Iris pa brinda Nagico e 
confiansa pa realisa presen- 
tacion na un grupo di mucha. 








ir: ' 






| 

um 

A# 

" t ■ ■ *" 



r - i 



•?*-~ T 

'■l&i 

1 . 

1 i i\' 

r S 

w 

BM| 


A } 

Fas 

^lways 

t. Fair. 
there. 
% 




1 v 

'inkjjM 




• i* 

| -rr~ I 

r ( 

1 

w \ 





,i i 


Laa \ 




’ ir* M W 


_ 

mm 





















































18 


AWEMainta 


Diamars, 16 juli 2019 


Minister Dangui Oduber: 

"Mi maneho y vision di upgrading ta confirma cu 
mi tin un maneho exitoso pa loke ta nos turismo" 



TURISMO di Aruba ta pasando den su mihor mo- 
mentonan den historia di nos pais. Minister Dangui 
Oduber ta sumamamente contento y satisfecho cu e 
resultadonan di aña 2018 y sigur tambe pa loke ta tra- 
ta e prome seis lunanan di aña 2019. 

Tur e indicadornan hotelero a ta positivo y esaki ta 
confirma cu e maneho di Minister Dangui Oduber ta 
dunando resultado desea. 

Cu un vision dirigi riba upgrading, dirigi riba calidad, 
dirigi riba diversificacion ta wordo demostra por me- 
dio di indicadornan cu e maneho ta uno exitoso. 

Manera ta conoci e maneho di Minister Dangui Odu- 
ber ta dirgi riba turistanan di calidad y turistanan cu 
tin un spending capacity hopi halto riba un entrada 
anual di mas cu $150.000 pa aña. Pa por acapara e 
turistanan aki ta importante pa nos tin acomodacio- 
nan di calidad, pa nos tin nivel halto di servicio y pa 
nos tin un producto di calidad. 

Den e cuadro aki hotelnan ta invertiendo miyones di 
florin den upgrading di nan acomodacionnan. Minis- 
terio di Turismo ta enfoka riba e Aruba Certification 
Program pa duna un mihor servicio na turistanan. 

A pone como target cu kier certifica 1000 empleado 
den sector turistico pa aña. N’e momentonan aki e 
boardwalk di Malmok ta den pleno construccion. 

Otro luna e Proyecto di Baby beach lo cuminsa ca- 
minda lo bay inverti un suma cuantioso pa amplia e 
beach, crea parking spaces, bin cu restaurant, kiosko 
y otro facilidadnan. Otro aña e siguiente proyecto lo 
t’esun di mehoracion di e beach na Bushiri. Otro buni- 
ta proyecto pa comunidad haci uso di dje. 


Den luna di juni grado di occupacion tabata 82.9% y cu 
esaki un grado di occupacion mas halto den henter Ca- 
ribe. Banda di e grado di occupacion e REV PAR den 
luna di juni conoce un crecemento di 8.3% den com- 
paracion cu luna di juni 2018. 

E Rev Par den juni 2019 tabata $193.07. E Rev Par ta 
un indicador sumamente imporatante pa midi e cali- 
dad di turistanan cu ta bin Aruba. 

E Rev Par t’e prijs cu un turista ta dispuesto pa paga 
pa un kamber pa anochi. Nos como pais mester ta con- 
tento cu e hecho cu nos tin un di e Rev Par mas halto 
den Caribe. 


Na momento cu bo tin un Rev Par asina halto e ta 
bisto cu turistanan di calidad ta yegando nos pais. E 
maneho di Minister Dangui Oduber a wordo demostra 
cu e ta dunando resultado treciendo e turistanan cu ta 
laga mas placa den nos economia. 


Otro indicador hopi importante t’e ADR (Average Dai- 
ly Rate) cu tambe a conoce un aumento di 4.1%. E av- 
erage daily rate den luna di juni 20919 ta $232.96. 




JUNE2019 

AHATA HOTEL 
PERFORMANCE 


June 

2019 

2018 

changt 

Rooms 

4,914 

4,84? 

1.5% 

ARN 

147,389 

145,228 

1.5% 

ORN 

122,153 

115,745 

5.5% 

OCC 

82.9 

79.7 

3.2 pts 

ADR 

$232.96 

$223.71 

4.1% 

RevPAR 

$193.07 

$178 29 

8.3% 


E resultadonan di luna di juni ta confirma cu Aruba 
su turismo ta sigui crece y sigui desaroya cu bishitan- 
tenan nobo. 


Minister Dangui Oduber kier a gradici tur e emplead- 
onan den turismo, tur e stakeholdersnan cu un resul- 
tado asina bunita p’e prome 6 lunanan di aña 2019. 
Aruba ta keda un diamante den Caribe, nos turismo 
ta keda nos unico pilar y driver economico y pesey nos 
tur mester percura pa nos mantene nos calidad y nivel 
di servicio. Enbes cu nos purba cuestiona y critica nos 
turismo nos mester yuda fortalece. 

Pasahero femenino baha y 
deteni prome cu avion a lanta 



DIADOMINGO atardi un Capitan di un 
avion a pidi asistencia di Airport Security, pa 
un pasahero bou influencia. E pasahero kende 
ta un dama tabata bou influencia y causando 
basta molester. 

E Capitan tabata cla pa lanta buelo den mayo- 
ria caso no ta acepta pasaheronan asina abor- 
do. 

Grens Politie a wordo avisa y mesora por a 
constata cu e dama ta bou influencia y hopi 
tambe. 

A pone den boei y want’e un caminda, te ora 
transportwagen yega. Na salida ora e Trans- 
portwagen a yega un agente policial y mas 
hende a sali cu e dama. 

Un momento emocional p’e pasahero, kende 
tabata bou lagrima, pidiendo si e por contact 
su famianan. E1 a wordo hiba Warda di Polis 
p’e sosega te ora cu e ta bon pa por aborda un 
otro buelo pa hib’e Merca. 

Exprodesk den colaboracion cu NEX Consulting 
ta organisa e tayer "From Zero to Hero" 

DEPARTAMENTO di Asunto 
Economico, Comercio y Industria 
(DEZHI) y su unidad Exprodesk 
ta organisa den conhunto cu NEX 
Consulting e tayer “From Zero to 
Hero, The exporter mindset: How 
to profit from your talents” cu lo 
tuma lugar diahuebs, dia 18 di 
juli, 2019, for di 9or di mainta te 
cu lor di merdia na Departamento 
di Asunto Economico, Comercio, y 
Industria, cu ta situa na L.G Smith 
Boulevard #160, na edificio di Sun 
Plaza, na di dos piso. 

Exprodesk ta organisa e tayer aki 
cu e meta pa promove exportacion 
y brinda personanan den e Indu- 
stria Creativo y den e Sector di 
Servicio na Aruba, e oportunidad y 
conocemento necesario pa saca pro- 
becho di nan talento y creatividad. 
Alabes cu e tayer aki, Exprodesk ta 
stimula y brinda guia na nos em- 
presarionan interesa den exporta 
nan producto of servicionan. 


E Industria Creativo y e Sector di 
Servicio ta sectornan cu potencial 
pa sigui desaroya na Aruba p’asina 
bende creacionan local den mer- 
cadonan internacional. Exprodesk 
como un ‘Export Promotion Desk’ 
tin como obhetivo pa contribui na 
un desaroyo economico sostenibel 
atrabes di e capacitacion di nos em- 
presarionan cu interes pa exporta 
dor di duna informacion, guia, con- 
sulta, training y facilita diferente 
tayer cu topiconan actual. 

P’e motibo aki, Exprodesk a brinda 
e oportunidad na tur persona cu tin 
pregunta of cu kier sa mas over di 
con pa exporta nan producto(nan) 
of servicio(nan) pa participa n’e 
tayer aki cu ta completamente gra- 
tis, pero e espacio ta limita. 

P’e motibo aki nos ta pidi partici- 
pantenan pa haci nan registracion 
na tempo. Segura bo cupo, via e 
link: https://www.survevmonkev. 


com/r/ZeroToHerol of scan e QR 
Code: 



Pa mas informacion por por tuma 
contacto cu sra. Sharon Meijer via: 
s.meiier@arubaeconomicaffairs. 

aw of bishita nos website www.ex- 
prodesk.com of nos facebook page 


Website: 

www.awemainta.com 


IE 


Facebook: 

-I wwwiacebook.com/awemainta 




E-mail: 

noticia@awemainta.com 


Tel: 




#1 online 

Pa yuda cubri gastonan di hospedahe di studiantenan 

Prins Bernhard Cultuurfonds ta yuda 
Symphony Festival cu 25 mil florin 

Skirbi pa Clyde Harms 



ernhard 

rfonds 


Apenas un siman prome cu cu su Concierto Inaugural di 2019, Nuevo 
Mundo Foundation a haya e bon noticia cu Prins Bernhard Cultuurfonds 
Caraibisch Gebied (PBCCG) lo contribui 25 mil florin pa yuda cubri e 
gastonan di hospedahe di mas di 70 studiante cu ta yega Aruba ayera, dia 15 
di juli, pa tuma parti den e 2019 Aruba Symphony Festival. 

Como cu e aña aki e Festival ta bay ricibi mas studiante, y ta bay dura mas 
dia cu tur otro aña, e gastonan di hospedahe ta mas grandi cu nunca. Si abo 
kier haci un donacion na Aruba Symphony Festival, nos cuenta bancario ta 
na Aruba Bank y e number ta 6011080190. 


E studiantenan ta bin di cerca y di leu, di 15 diferente pais. Hopi a 
bin un of dos biaha caba, mayoria ta bin pa di prome bes. Entre 
esnan cu ta bolbe ta Daniela Perez, e violinista Venezolano cu aña 
pasa, na edad di apenas 13 aña a gana e competencia di 
studiantenan. 

Entre e studiantenan cu ta bin pa prome biaha, tin un chellista cu ta 
bin di Boyaca, Colombia. E yoncuman aki tin nada mas cu 12 aña 
y ta toca su cello for di cu e tabatin 5 aña. Aki e lo haya les di 
maestronan di nivel mundial manera Horacio Contreras y Adam 
Liu. 



Juan-Angel Moreno, cellista di 12 aña 
di Tunja, Boyaca, Colombia a cuminsa 
toca na edad di 5 aña. 


Nuevo Mundo Foundation ta lamenta cu apesar di yamadanan cu 
nan a haci na musiconan Arubiano cu oferta di lesnan gratis, 
solamente un musico a responde. 

E concerto inaugural lo habri cu un presentacion di un programa 
prepara pa nos soprano stima Tica Giel, kende lo dirigi e Coro Hubenil di Sta. Ana School di 
Noord y e coro femenino “Den Harmonia”. Nan lo canta canticanan tradicional di Aruba. 

Tica mes lo canta algun cantica solo y cu acompañamento di e coronan combina. Un programa 
bunita cu nos Arubianonan y bishitantenan lo gusta. 


E programa inaugural lo continua cu e pianista 
mundialmente conoci, Edith Peña kende lo toca obranan 
alegre di Mozart, Schubert y Brahms acompaña pa 
Randolph Kelly (violista) y Adam Liu (cellista) di 
Pittsburgh Symphony Orchestra, ganador di un Grammy 
aña pasa. 

Edith Peña a wordo nombra pa un “Best Classical CD 

e pianista venezoiano Edith Peña a toca varios aña Latin Grammy” na 2016. Luna pasa el a duna 
caba den Aruba Symphony Festivai conciertonan na diferente stad di Zuid Afrika. 



E concierto Inaugural di Aruba Symphony Festival 2019 ta tuma lugar diarazon 17 di juli den 
Cas di Cultura cuminsando 8 pm. Lo tin un sorpresa grandi cu no ta riba e programa! 

Nos ta sugeri bo cumpra bo ticket adelanta pa bo no tira den bashi na entrada. 

Team di futbol SV Unistars a entrega 
un plakaat na Payroll Pro HRM 



RealSopvare, RealSupport 


DIABIERNA 12 juli, na oficina di VCC Internation- 
al, e representante di e team di futbol SV Unistars, sr. 
Bjorn Goedgedrag, a haci entrega di un plakaat n’e 
representatenan di Payroll Pro HRM. 

Payroll Pro HRM tabata e main sponsor di SV Uni- 
stars durante e temporada di futbol 2018-2019. Du- 
rante e temporada aki, SV Unistars a sa di demostra 
nan pasion y talento pa futbol. Ademas, cu nan ta un 


team cu hopi disciplina. 

Theo Geerman, VCC International Consultant ta co- 
menta: “Payroll Pro HRM ta orguyoso di por a sponsor 
SV Unistars durante e temporada aki y ta contento 
cu e cooperacion cu nan a ricibi di e team. Payroll Pro 
HRM ta duna pabien n’e team p’e temporada cu a pasa 
y ta desea hopi exito pa e siguiente temporada”. 


Time Out 


Sr. OmarTromp DT di nos equipo 
campeon RCA ta amplia pa nos con tur cos a bay. 

No perde!!!! 

Round 1 di Campeonato Domino Balashi a yega su fin 


E ultimo wega di round 1 a pasa pa 
historia y diabierna e equipo campe- 
on, Noord Stars “Pizza Hut” DT, a 
demonstra su supremacia cu e der- 
ota riba Gold Stones Dewars DT 18 
pa 7. Mester remarca cu Gold Stones 
Dewars DT no tabatin e disposicion 
di nan team completo dor di circum- 
stancia fuera di nan alcanse. 

E resultado aki ta nifica cu Gold 
Stones Dewars DT ta baha riba e 
tabla di posicion te na lugar 4. 

E otro thriller den bom riba e tabla 
di posicion tabata entre Trappers DT 
y Sport Boys DT. Aki Sport Boys DT 
no a haci wega y a dal Trappers DT 
duro cu e score di 15 - 10 p’asina laga 
e ultimo lugar riba e tabla di posi- 
cion pa Trappers DT. 

Den e wega nan di diadomingo Old 
Parr DT a bounce bek bon pa mustra 
Eagles DT ken ta manda cu e score 
di 14 pa 11. Den e otro wega X-treme 
DT di chiripa a vence Ottley’s Strik- 
ers DT cu e score di 13 pa 12. Mes- 
ter bisa si cu casi henter e wega Ot- 
tley’s Strikers DT tabata e equipo cu 
tabata riba, pero no por a wanta e 
bentaha. 

Awor lo tin un break te dia 2 di 
augustus ora cu round 2 cuminsa 
na Ottley’s Place San Nicolas cu e 
siguiente confrontacion: Trappers 
DT vs Gold Stone Dewars DT; Ot- 
tley’s Strikers DT vs Sport Boys DT; 
X-treme DT vs Old Parr DT y Noord 
Stars “Pizza Hut” DT vs Eagles DT. 
Nos kier a manda un danki di cura- 
zon pa tur esnan cu publicacion di e 
relatonan di Domino den Campeona- 
to Balashi. 

Celebracion di fiesta di Santa Ana y 
San Joaquin na Parokia di Noord 


DIA 26 juli ta fiesta di Santa Ana y San Joaquin. Ken- 
denan ta wordo considera e patronanan di e welonan. 
Santa Ana y San Joaquin tabata personanan di fe pro- 
fundo y confiansa den Dios. 

Nan tabata encarga pa educa nan yiu Maria den e ca- 
minda di fe y alimente den amor p’e Creador y prepara 
Maria pa su mision. 

Den nos tempo aki e figura di welonan ta mas impor- 
tante cu nunca. Unda cu e welonan a tuma e tarea di 
educador y formador di e mucha y hobennan pa mo- 
tibo di matrimonionan kibra y extendi. 

Santa Ana t’e patrona di parokia di Noord y pa tal mo- 
tibo lo tin un celebracion grandi na parokia di Noord. 

E celebracion aki ta cuminsa cu un nobena na honor 
di Santa Ana unda ta resa pa 9 dia largo Santo Rosa- 
rio na Honor di Mama Maria den iglesia Santa Ana. 
Y ta culmina cu un procesion, cu ta sali for Compleho 
Deportivo Frans Figaroa na Shaba y ta termina na 
Iglesia di Santa Ana na Noord. 

Ta sigui e celebracion cu un Santo Sacrificio solem 
den iglesia Santa Ana. Despues di e Santo Sacrificio 
di Misa tin un brindis pa tur devoto. 

E resamento di Santo Rosario ta cuminsa diaranson 



17 di juli den iglesia Santa Ana. Ta cuminsa resa San- 
to Rosario 5.30 di atardi un ora prome cu Santo Sacri- 
ficio di Misa. 

Diasabra 20 di juli e Santo Rosario lo ta 6.00 pm y e 
Santo Sacrifico di Misa ta 7.00 pm. Diadomingo 21 di 
juli ta resa Santo Rosario 5.00 pm y Santo Sacrificio di 
Misa ta 6.00 pm. Diamars 23 di juli Santo Sacrificio di 
Misa ta na Kapel di Alto Vista. Santo Rosario ta wordo 
resa na iglesia Santa Ana. Tin oportunidad pa ricibi 
Santa Comunion. 

Un invitacion grandi ta bay na tur parokiano y devoto 
y e pueblo di Dios henter di Aruba pa asisti n’e nobena 
y e celebracion grandi di Parokia di Noord. 


Rosario Bibo dia 17 di juli na Alto Vista 


DIARANSON 17 di juli lo tin otro Rosario Bibo pa 
7 or y mey di anochi na Kapel di Alto Vista. 

Comision organisado ta invita tur mucha, hoben y 
adulto pa uni den orasion pa pidi Birgen di Alto Vista 
intercede pa proteccion di tur cas di famia na Aruba. 
Mucha, hoben y maestronan ta difrutando di nan va- 
cacion di scol y ta un bon momento pa gradici Señor 


p’e aña escolar cu ta tras di lomba. 

Y tambe pidi Spirito Santo pa yuda nan tur den pre- 
paracion p’e Aña Escolar nobo. 

Un y tur ta cordialmente invita pa asisti na otro Ro- 
sario Bibo diaranson 17 di juli pa 7 or y mey di anochi 
na Alto Vista. 

Programa pa hoben # lmpact Camp' 


HEART-CENTERED Leadership Foundation ta 
organisa den augustus un programa pa hobennan 
cu enfoke riba desaroyo personal. E ‘Impact Camp’ aki 
lo ta un ‘ACE Program’ (Achievement 
and Commitment to Excellence), cu ta wordo treci en 
colaboracion cu EduCare Foundation 
di Los Angeles, California. 

E ta un programa interactivo y divertido di 3 dia unda 
hobennan ta siña tocante diferente aspecto cu ta yuda 
nan desaroyo. 

Topiconan cu lo bin dilanti durante e 3 dianan ta au- 
toestima, motivacion, kico ta bo ‘comfort zone’ y con pa 
sali di dje pa logra bo metanan, comunicacion efectivo, 
responsabilidad personal, expresion propio, amistad, 
y hopi mas. 

Esaki lo t’e di 8 ‘ACE Program’ cu Heart-Centered 
Leadership Foundation ta ofrece 

hobennan. E programa a demostra di ofrece hobennan 
hermentnan pa nan sigui bay dilanti 
na skol, empodera nan pa haci cambionan positivo den 
nan bida personal, comunica den 

un manera positivo y efectivo cu mayor y amistadnan, 
y pone e prome stapnan pa traha 
riba un futuro feliz y duradero. 

Cu e programa aki ta traha riba transformacion di 
bida, fomentando hobennan responsable, respectuoso, 
y resiliente cu ta firme para den nan sapato. 

Impact Camp tabata un di e proyectonan ganador den 

e programa ‘Pitch Time’ di CEDE 

Aruba. Hunto cu Aruba Marriott Care Foundation 

como sponsor por ofrece e programa aki 

na hobennan net prome cu aña escolar nobo cuminsa. 

Impact Camp ta tuma lugar dia 12 di augustus pa 

14 di augustus, di 9:00 am pa 4:30 pm den 
Ballroom di Marriott Aruba. Edad di participacion ta 

15 pa 21 aña. 

Na final ta culmina cu un ‘Anochi di Famia’ unda may- 
ornan ta wordo invita pa bin presencia kico nan ho- 
bennan a experiencia. 

Ultimo dia pa registra ta 26 di juli 2019. Mayor of ho- 
bennan cu ta interesa di sa mas tocante e programa por 



comunica cu Heart-Centered Leadership Foundation 
na 594-2520 of 584-1211. Of por manda nos un email 
na hclfaruba@gmail.com Heart-Centered Leadership 
Foundation a wordo funda na 2008 cu hobennan na 
curason di su meta: Empodera y inspira hobennan pa 
lidera for di nan curason. Heart-Centered 
Leadership Foundation ta traha riba desaroyo di ho- 
ben dor di ofrece diferente programa, 
seminario, ‘after school programs’, guia y coaching 
p’asina fomenta hobennan sigur di nan 
mes y determina. 

Despues di a pone beslag riba negoshi 

Corte Supremo a nenga di trata 
apelacion di comerciante Hindu 



WILLEMSTAD. Den un vere- 
dicto cu si pone tur léter tras di 
otro e largura ta bira sigur algun 
kilometer, Procurador General di 
Corte Supremo di Husticia na Hu- 
landa a rechasá e peticion di abo- 
gado di un comerciante Hindu local 
pa trata e casonan cu ela pérdé den 
Corte di Husticia Comun den nos 
pais. 

Ta trata di casonan cu e doño di 
Daysun Realty Corp. N.V., Re- 
wachand Free Zone N.V., Cris- 
tal Restaurants N.V., Nishi N.V.. 
Atrium Spa Fitness cu pa fasilidad 
Procurador General a yama nan 
Grupo Daysun. 

Doño di tur e negoshinan aki ta co- 
merciante Sunil Dayal Chugani y 
nomber dje compania ta un combi- 
nacion di (Day)-al (Sun)-il Chugani. 
Prakticamente por bisa cu e banco 
local cu a yuda e comerciante finan- 
sieramente pa despues hañ’é con- 
frontá cu un demanda di parti dje 
comerciante, dje forma aki a gana 
e caso integralmente. 

For di 2004 e banco local a bin ta 
fasilitá kredito ne comerciante cu 
tin como seys negoshi pero na ca- 
minda a cuminsa faya cu pago di su 
compromiso. 

Na 2007 e banco a consolidá e de- 
benan y a tuma accion dje empre- 
sanan como garantia pero nunca a 
usa e accionnan pa dicidi ni imponé 
nada den e negoshinan. 

E comerciante a reclama cu e ban- 
co a probecha dje sircunstancia cu 
e negoshinan ta den un situacion 


finansiero malu y a pone condi- 
cionnan masha severo pa nan por 
sigi atendé cu e comerciante. 
Procurador General di Corte Su- 
premo na Hulanda den su argu- 
mentonan pa rechasá apelacion dje 
comerciante a spesifiká cu e banco 
no solamente a pone ordo den e des- 
ordo finansiero dje companianan 
pero hasta a restrukturá e kredito 
pa nan funcioná mihó. 

A cambio di esey e comerciante 
mester a pasa su accionnan over 
pa banco tin control riba nan mien- 
tras cu e comerciante a priminti di 
bende propiedad pa financia su de- 
benan. 

Atrobe e comerciante no a cumpli 
pero banco a keda manda carta re- 
cordando e comerciante pa e bin 
Punda pasobra ta di hopi placa ta 
papiando. 

Hasta a yega asina leu cu e banco 


a raya e debe dje comerciante for di 
su registro pasobra nan tabatin su- 
fisiente garantia na propiedad pa 
cubri e debenan. 

Mientras tanto 10 aña a pasa y e 
mesun historia a keda ripiti y ta- 
batin wisio sumario y caso civil den 
Corte constantemente. 

Dado momento e compania Day- 
sun dje comerciante tabata debe 
e banco NAf 4.161.136,67 y eynan 
e trammelant a cuminsa caminda 
e comerciante a acusá e banco di 
a cometé abusu di poder y a pidi 
daño perwisio. 

Dado momento e comerciante a bay 
asina leu di acusa e banco di a com- 
portá manera un virus scondl cu 
tabata come e negoshi di paden! 
Summa summarum Procurador 
General di Corte Supremo a re- 
chasá e peticion di Daysun pa trata 
e caso di nobo den apelacion. 

Reunion cu embahador na Argentina 

Minister di Aruba y Corsou ta reuni cu 
embahador suplente pa sincronisa trabounan 


WILLEMSTAD. Diasabra 13 juli 2019, Minister 
sra. Marilyn Alcalá-Wallé y su colega di Aruba sr. Ar- 
mando Rudy Lampe, a reuni cu e embahador suplente 
di e Embahada di Reyno Hulandes na Buenos Aires, 
sr. Bernd W. Scholtz. 

Durante di e encuentro e dos Ministernan cu a par- 
ticipá na e conbenio nobo “Regional Convention on 
the Recognition of Studies, Diplomas and Degrees in 
Higher Education in Latin America and the Caribbe- 
an” a duna e embahador suplente informacion tocante 
entre otro e tratado nobo aki, y su importancia pa tan- 
to Aruba como Corsou. 



Riba e foto athunto por tuma nota di Ministernan di 
Aruba y Corsou y embahador suplente na Argentina, 
Buenos Aires sr. Bernd W. Scholtz 


Hues a dicidi na fabor: 

Minister mester duna residencia na dama 
Surinameño ( 62 ) cu kier casa na Corsou 


WILLEMSTAD - Principio dje luna aki hues den corte civil 
a dicidi cu minister di Husticia mester aprobá pérmit di res- 
idencia na un dama Surinameño di 62 aña di edad kende tin 
15 aña bibando na Corsou cu su compañero di bida. 
Pasobra nan no ta casá, ley ta bisa cu e dama no por haya 
pérmit di residencia pero di otro banda Tratado di Derecho 
Humano ta stipulá cu si nenga e dama pa pasa cu su compa- 
ñero di bida, esey ta desbaratá nan bida fmailiar. 

Y caminda minister a faya ta cu e no a tene cuenta cu e as- 
pecto di ey bida familiar matrimonial cu e pareha tin derecho 
universal riba dje. Ta for di 14 di desémber 2017 minister di 
Husticia a nenga di firma e aprobacion pa e señora haya su 
papelnan di residencia pe forma un famia na Corsou. 
Despues di e ‘welles nietes’ normal cu tin den e casonan civil 
aki, hues a trata e caso dia 24 di april ultimo. 

Hues a cuminsa pa sita cu tur hende tin derechi riba respét 
pa su bida y relacion familiar. 

Esey ta trese cune cu ningun autoridad no tin derecho pa 
stroba e derecho aki cu ta indispensabel den un sosiedad 
democratico y si e no ta afektá siguridad nacional, orden 
publico of bienestar economico dje pais. 

Ta hendenan cu no ta cay den e categoria mencioná pa ley 
so minister por nenga atmicion di residencia. 

Ki ora e factor matrimonio ta bira valido? Foi tempo di 


Gezaghebbernan atmicion pa forma famia ta atmisibel na 
momento cu un dje miembronan dje pareha a haci e peticion 
un den menos cu un aña cu nan a casa. 

Tambe cu e persona cu ta casá of bibá ta di nacionalidad loke 
te caso aki nan y si e strañero ta casá of bibá cu e pareha 
cu tin nacionalidad Hulandes loke tambe ta e caso aki nan. 
E señora a nase dia 6 di aprel 1957 na Paramaribo y tin 
nacionalidad surinameño pero ta biba for di 5 oktober 2002 
na Corsou. Ela yega di haya pérmit di estadia temporal na 
2004 pero pa eror burocratico no a prolonga esaki sino te dia 
22 di mart 2010 bou di condicion cu e tin trabou. 

Ultimo biaha cu a prolonga su pérmit tabata te 29 di sep- 
tember 2017 cu e meta pa e keda serca su compañero di 
bida di nacionalidad Hulandes. 

Minister a dicidi cu por prolongá e pérmit solamente si nan 
tabata casá locual no tabata e caso pero nan a biba tur tem- 
po hunto. Hues a dicidi cu minister a mete den bida privá 
dje famia nengando un pérmit pasobra e señora a biba tur 
aña legalmente na Corsou, ela forma un famia y e tin su yu 
muhé cu su nietunan aki na Corsou. 

Pa colmo e desicion cu minister a firma nengando e pérmit 
ta poco ‘rataplan’ formulá y hues a tira esaki den baki sushi. 
Ademas Ministerio di Husticia mester paga e señora e placa 
cu ela paga pa hues mr. Haan atende e caso. 

Wild Huest den oranan di marduga 

8 aña castigo di prison pa saminero cu a 
tira cu arma di candela na mesa di domino 


WILLEMSTAD - E cuidadano Efraim Constancia 
di 62 aña di edad, dia 4 di novémber 2018 a hay’é den 
un pleytamento na mesa di dominó den e bario di Boca 
Saml. E suseso aki a tuma lugá na un snack den Boca 
Saml den oranan di mardugá alrededor di mitar di 1. 
Un pleitamento hopi emocioná tabatin entre dos 
persona pa sintamento na mesa di dominó. Tabata 
motibo pa Efraim Constancia, conoci como “Pempi” 
na sierto momento a rabia, drenta su pick up blanco, 
bay cas y bini bék cu un arma di candela den man y 
cuminsá lós algun tiro dirigl riba un otro persona ey 
presente, esta “Ebo”, cu kende el a pleita algun rato 
promé. 

Efraim Constancia “Pempi” a declará cu el a sintié 
berdaderamente di ‘hurt’ cu sierto exprecion cu Ebo a 
haci den su direccion. Bala a alcansá Ebo, siendo Pem- 
pi tabata na apénas 2 meter di distancia pará, pero tóg 
e viktima a lanta para busca manera di kita e arma di 
candela. Tur esaki tabatin como consecuencia cu bala 
a alcansá algun persona cu tambe tabata presente na 
e sitio. 

Apart di Ebo ta trata aki di dos cuidadano cu tambe 
balanan a alcansá na scouder, na pechu y na otro par- 
tinan di curpa. Como tal Efraim Constancia a keda 
acusá di intento di asesinato y posecion di arma di 
candela cu e patronchinan corespondiente cargá den 
e arma di candela. 

Pa tratamento di e caso e acusado a bini algun biaha 
den sala di corte y por ultimo tabata riba e fecha 28 di 
juni ultimo. 

Pa su defensa Efraim Constancia tabatin abogado mr. 
Eldon “Peppie” Sulvaran. 

Fiscal señora mr. Emma de Groot na nómber di Min- 
isterio Publico a pidi un castigo di prison di 8 aña pa e 
acusado, mirando e gravedad cu a tira riba asina tanto 
persona, como tal tabatin riba mesa e acusacion di in- 
tento pa asesiná asina tanto persona y óf intento di 
maltrato di tur e personanan aki cu e arma di candela 
cu Efraim Constancia a presentá cuné na e sitio. 

Mas despues a sali na cla cu despues di e promé tiru 
dirigi cu Efraim Constancia a lansa riba Ebo, a sur- 
gi un bringamento entre Efraim Constancia cu Ebo, 



kende mesora a lanta para cu e propósito pa kita e 
arma di candela for di Efraim, pero tabata durante e 
forsegeo aki cu mas tiru di bala a sali for di e arma y 
alcansá mas persona presente. 

Pues no ta sigur con presis e tiramento aki a bay y 
cu realmente tabata e intencion di Efraim Constan- 
cia pa mata esnan cu a risibi bala y cu tóg a resultá 
heridá. Hecho ta cu segun Ministerio Publico Efraim 
Constancia “Pempi” a crea un menasa inmensamente 
grandi di presentá den publico cu un arma di candela 
y te hasta bini cuné harmá cla pa tira. 

Ounke el a bin cay den un forsageo, den un confron- 
tacion formal cu un otro persona, e chéns ta grandi cu 
e suseso aki por a términá den un suseso cu un final 
completamente fatal, esta cu un of mas morto como 
saldo. Mirando loke a pasa y prinsipalmente e forma 
con un kier otro a desaroyá, corte ta di opinion cu no 
por acusá Efraim Constancia di intento di asesinato 
premedita. Hecho ta cu bala a alcansá mas persona 
presente na e sitio. Den e veredicto corte a para am- 
pliamente keto na e hecho cu e acusado, ounke rabiá 
pasobra segun e el a keda hopi di hurt pa e otro per- 
sona na e sitio, el a bay cas y a haya tur tempo pa 
pensa riba loke e tabata bay haci, esta cue un arma 
di candela pa bin tira cuné. Hues señora mr Edelen- 
bos den su veredicto a haci mencion di e posibilidad 
di un castigo di 12 aña, pero finalmente a tene cuenta 
cu e sircunstancia personal di Efraim Constancia. Tin 
e aspekto cu e acusado no tabatin un carchi di cas- 
tigo anteriormente y esey kiermen cu nunca promé el 
a hay’é cu husticia y ademas e hecho cu e heridanan 
finalmente tóg no tabata di asina gravedad. 

For di diadomingo 

Compania Venezolano Estelar 
Airlines ta dispone di Airbus 380 


CARACAS Totalmente inesperá un pais caminda 
menos por a spera y kere cu un avion dje tamaño di 
Airbus 380 lo a drenta den servisio maske ta tempo- 
ralmente naun pais manera Venezuela, pais caminda 
economia ta na suela y hendenan ta biba den miseria. 
Pero e avion comercial mas grandi di mundu, Airbus 
380, a aterisá diadomingo na Maiquetia pa bula bue- 
lonan di Estelar Airlines pasobra e avion cu nan tabata 
uza pa buelonan di larga distancia, ta den reparacion. 
E avion lo ta stacioná dos siman na Venezuela. 

Normalmente Estelar ta bula e rutanan pa Europa cu 
un Airbus A340 cu cuater motor pero e ta den un pro- 
grama di mantencion aktualmente. 

E Airbus 380 lo cubri e ruta Londres — Madrid - Ca- 
racas- Ezeyza na Argentina iniciando e buelo na Mai- 
quetia pa Ezeyza. 

E avion a yega Maiquetia diadomingo mainta despues 
di a lanta for di Madrid y den apenas ocho ora a yega 
Caracas caminda ela haya e saludo tradicional cu tur 
compania nobo ta ricibi. 

DIFERENTE PRIMICIA 

Yegada dje Airbus na Maiquetia a representa dife- 



rente primicia. 

Tabata promé biaha cu un Airbus 380 ta bula pa un 
compania latino americano. 

Ta promé biaha cu un A380 ta bula ruta latino ameri- 
cano y ta promé biaha cu un A380 a aterisá na Mai- 
quetia y promé biaha cu un A380 lo aterisa na Buenos 
Aires. 

Promé y ultimo biaha cu un A380 a baha na Buenos 
Aires tabata na 2007 como parti di un gira di promo- 
cion pero nunca mas nan a retorna. 

Durante e dos simannan cu e avion lo ta bula pa Este- 
lar, ta usa solamente e cabina di Economy 


Ultimo scandalito 

Desenas di polis corupto a haya schors ng na Hulanda 


AMSTERDAM. Ultimo simannan alto mando policial na 
Hulanda a schors desenas di polis di diferente cuerpo poli- 
cial na Hulanda pa violacion di regla di integridad y viola- 
cion di secreto profecional. 

Y esey ta solamente e punto dje proverbial ijsberg di acu- 
erdo cu un rapórt secreto pasobra tin masha caso cu alto 
mando no ta yega na investigá pa falta di personal compe- 
tente. Siman pasá e portal Crimesite a raportá cu e gang 
dje criminal Ridouan Taghi a cumpra un hoofdagent y 
esey a bin dilanti den un caso di corte caminda un testigu 
di Corona a mencioná su nomber. E polis a haya retiro. Na 
Limburg alto mando a schors un hefe di seccion pa posibel 


comportacion no profecional pero den pasado a pone tres 
colega dje polis aki riba non aktif. Ta investigando otro 
polis, a dal den iregularidad dje polisnan aki. Pero no ta 
na Limburg so tin chanchuyo; na Amsterdam ta mancha 
di schorsing tabatin y siman pasá mes a arestá un polis 
di 55 aña cu a pasa informacion confidencial na gremio 
criminal. Esaki tabata di shete polis cu nan a schors. Na 
Hulanda masha dia tin masha preocupacion tocante di 
falta di integridad despues cu a schors 19 polis cu tabatin 
contacto cu criminalnan. 

Presidente dje sindicato policial Jan Struijs a confirmá cu 
criminalnan a infiltra polis den tur region di Hulanda. 

Maske tin ganashi y placa cash 

Gobierno no por mishi cu 
ganashi di placa DC-ANSP 


WILLEMSTAD. E medida di In- 

struccion cu gobierno di Reyno a dicta 
pa Corsou diabierna ultimo ta enserá 
poco medida fuerte caminda cu mester 
bay colektá placa caminda cu ta posi- 
bel pa sera e buracunan cu gobernan- 
tenan iresponsabel a crea den ultimo 
19 aña for di 2000 bin ariba. 



'r&offte & (Znetttatwuf, 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso dolor na nos curason pero conforme cu e boluntad 
di Señor nos ta anuncia fayecimento di nos ser stima 



LeoncioTeodulio Orman 

Cariñosamente yama: "Jonchi" 

*12-09-1932 - tl 2-07-2019 
Ex-douanero 


Na nomber di su: 

Esposa: Cynthia Orman-Marlin 

Yiunan di crianza: Lidia Halley y yiunan 

Grace Halley y yiu 
Charles "Juni" Halley y famia 
Gerard Halley y yiu 

Nieto(a)nan 

Rumannan: sra. vda. Francisa Martillia Ruiz-Orman y famia 
Swaycuñanan: Gardel Bricen y famia 

Leonardo Bricen y famia 
Jose Bricen y famia 
Sra. Alicia Bakker-Marlin y famia 
Maria Christina Marlin 
Marva Bricen y famia 
Nieta stima: Fillette"Fifi" Halley 

Sobrino stima: Erwin Ruizy famia 

Demas sobrino y sobrinanan, primo y primanan 
Amigo di cas: Raymundo"Rey"Solognier 

Bonamigonan: Efraim Maduro 

George "Wawa" Kasenhout 

Demas famia: Orman, Marlin, Halley, Peterson, Ruiz, Bricen, 
Hennep, Bakker, Kock, De Cuba, Hoevertsz, Clement, Meulens, 
Cheng, Lejuez, Richardson, Rincones,Tromp, Wouters, Leeflang, 
Duran, Sneek, Burleson, Paula, Donata, Brion, bisiñanan y ex 
coleganan di douane. 

Ta keda invita pa acto di entiero cual lo tuma lugar diahuebs 18 
di juli 2019 na Aurora Funeral Home di 2'or pa 4'or di atardi, 
despues pa Santana central na Sabana Basora. 

Nos ta pidi nos disculpa cu despues di entiero nos no por ricibi 
bishita di condolencia na cas y si den nos tristeza nos por a 
lubida un of otro famia. 


Un fuente cu gobierno tabatin den 
mente pa sera capital pa tapa buracu 
di presupuestonan pasado, presente y 
futuro ta di cobra dividendo serca com- 
panianan anonimo di gobierno. 

Por ehempel un compania cu ta fun- 
cioná efisientemente y no ta ranca 
placa di gobierno ta loke antes tabata 
Departamento di Aviacion y awen- 
dia yama DC-ANSP cu a funcioná 
efisientemente y crea capital pa nan 
mes paga invercion cu ta nesesario pa 
nan keda al dia y moderno. 

Pa sera e capital cu minister di Fi- 
nansa mester pa cumpli cu exigencia 
di Hulanda, gobierno a pidi DC-ANSP 
pago di 5% di dividendo pero e promé 
reaccionnan ta scur pasobra nan lo 
coba nan mes tumba si nan duna go- 
bierno placa cu nan mester pa keda 
solvente. 


Den esaki nan tin respaldo di SBTNO 
cu ta e Consehero di gobierno cual in- 
stancia ta mira tur tema di tur banda 
pa no duna gobierno conseho robes. 

Un indicacion cu e deseo of intencion 
pa pidi y haya 5% dividendo serca 
DC-ANSP a Sali riba mal pia teniendo 
minister Zita Jesus Leyto como minis- 
ter pasobra e documentacion cu even- 
tualmente lo por a convensé Conseh- 
ero di gobierno ta bruá. 

Dia 29 di mey ultimo DC-ANSP a 
manda un carta pa e minister como 
accionista caminda nan ta rechasa pa 
reparti dividendo. 

Ministerio di Aviacion (DC-ANSP) a 
rechasá e proposicion rechasando e 
posicion cu Ministerio di Finansa a 
asumi ta con tin cu reparti ganashi. 
Basta scaramusa por eskrito tabatin 
entre Consehero di gobierno y Geren- 
cia di Ministerio di Aviacion riba cual 
nos lo bin bék pronto pero ne momen- 
tonan aki importante ta pa splica ta di 
con e Ministerio no por reparti placa di 
ganashi. 


T’asina cu for di lunanan yanuari, feb- 
ruari y mart dje aña’ki nan a constatá 
cu nan volumen di negoshi a baha pa 
motibu cu tabatin 6% menos buelo pa 
y for di Corsou y den espacio aereo cu 
Corsou ta controla siendo cu entada a 
baha cu 5,8%. 

Esaki ta consecuencia dje situacion 
politico instabil na Venezuela ya cu 
autoridadnan di aviacion mundial ta 
instrui companianan di aviacion inter- 
nacional pa evitá di bula den espasio 
aereo venezolano. 

E situacion a bira pió despues cu gobi- 
erno venezolano a sera espasio aereo 
pa buelonan entre Venezuela y Aruba, 
Corsou y Bonaire. 

E situacion aki a crea un circunstan- 
cia externo extraordinario cu ta un 
menasa y un risico pa maneho y inver- 
cionnan di Ministerio di Aviacion den 
e periodo di 20202 pa 2024. 

Ta p’esey mester anda cu masha cou- 
tela cu e fondonan cu tin aktualmente 
pasobra no tin garantia riba ki dia e 
situacion lo normalisa. 

Menos ainda kico e consecuencianan 
finansiero lo ta pa Ministerio di Avi- 
acion. 

Pa 2020 en adelante e compania tin 
plan pa haci invercionnan importante 
pa garantisá transporte efisiente y 
sigur y conservá e struktura di aereo 
navegacion y hasta mehora esaki ca- 
minda ta posibel. 

Esey pasobra e compania di Corsou tin 
cu cumpli cu reglanan nacional y in- 
ternacional. 

Aki nos ta papia di un invercion di casi 
29 miyon florin pa prinsipalmente e 
Area Control Center nobo, renobacion 
di tore di Hato y e Air Traffic Manage- 
ment Systeem. 

E suma aki ta mas tanto cu loke henter 
DC-ANSP bal sin conta e ganashi di 
aña pasá aden. 

Cu otro palabra: practica disiplina y 
no mishi cu e ganashi di e compania cu 
a atendé cu trafico aereo den nos pais 
y nos region. 

'pcM&ud ‘ttyofHe & Cnentevfauf 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa" 

Salmo: 23 

Cu hopi tristesa pero conforme cu boluntad di Dios nos ta 
anuncia fayecimento di nos ser keri: 



Hose Cristóforo Boekhoudt 

Mihor conoci como"Jo" 

*02-03-1942 -113-07-2019 

Na nomber di su: 

Mama: tAnna Prudencia Tromp-Boekhoudt 
Tata: tCamilio Boekhoudt 
Yiu: John Ramada 
Nieto: Johnaiko Ramada 

Rumannan: tWillibroda y t Venancio de Cuba-Boekhoudt 

tDamian y Margarita Boekhoudt-Thiel 

tCatarina Boekhoudt 

Maria y tElio Kelly-Boekhoudt 

Antonio Boekhoudt 

Sobrino(a)nan: tNicolas de Cuba, Ignacio de Cuba, Irma de 
Cuba, Annie de Cuba, Marlin Webb,Victor Boekhoudt, Winnie 
Boekhoudt, Raquel Boekhoudt, Richard Kelly, Ceferino Kelly, 
Angeline Kelly, Elvin Boekhoudt, Giovanni Boekhoudt, Julisa 
Boekhoudt, Albert Boekhoudt 

Sobre sobrinonan y sobre sobrinanan, primonan y primanan 

Ihanan: Robert Webb, Angelo Webb, Roslene Kelly 

Madrina: tJosefa Tromp 

Amiga di cas: Leoncita Farro-Webb 

Ex coleganan di Aruba Grand Hotel 

Amigonan di DominoTeam 

Demas famia: Boekhoudt,Tromp, Ramada, de Cuba,Thiel, Kelly, 
Webb, Arrindell, Croes, Geerman, Mathilda, Lugo, Wongso- 
simito, Wever, Grullon, Everon, Franken, Farro 

Ta invita pa acto di entiero cuallo tuma lugar nna Misa Santa 
anna na Noord diasabra 20 di juli 2019 di 2'or pa 4'or di atardi. 
Despues lo sali pa Santana Catolico na Noord. 

Condolencia lo tuma lugar na Aurora Funeral Home diabierna 
19 di juli 2019 di7'or pa 9'or di anochi. 

Disculpa nos si den nos tristesa nos por a lubida algun famia of 
conocir 


Au^ra 

■ ■ 1 

%çt*ee*a£ '%q*hc & @ne*Mtonef . 

Gradicimento / Invitacion 

Famia kier a gradici tur esnan cu a mustra nan atencion- 
durantefayecimentoy entiero di: 

Sra Emma Dijkhoff-Dijkhoff 

Alabez ta invita pa un Santo Sacrificio di misa, Diabiernal 9 juli 
2019, pa 7'or di anochinamisaSta.FilomenanaParadera. 


Au?Sr» 

Çeat&ud & 0ieMtatontf, 

"Bo ta gusta hunga domino 
Hunga bingo, bai casino 
Wak baseball, 

Wakfutbol 
Tennis, wak Laura, 
waktur cos cu drama 
Sa cusemperbo lo tacu nos 
Momentonantrankilo mi lo scuchabobos 
Mi tabatasacu un diabo lo bai 
Cu un diabo lo no tey mas 
Cu un dianarudia mi lo cai 
Y pidi Papa Dios no kibra mi cas" 

Cu inmenso dolor na nos curason pero agradecido pa tur 
locual e la nificapa nos, nos ta anuncia fayecimento di nos 
esposo, tata, abuelo, ruman, omo, bisinja, amigo y conocir 



Ascencion BonifacioTromp 

Cariñosamente yama:" ChonChonofChon" 
Extrahado di Elmar 
*14-05-1942 - t 10-07-2019 

Na nomber di suEsposa: Ana Rosa DeliaTatisTromp 

Yiunan: Randy, DamiraOdor y yiunan 

Elvis"Fenny"yyiunan 
Jairzinho"Jair"y yiu 
Mayra, Juni Semerel y yiunan 

Hijastra/o: Clara Paulino y Federico Paulino 

Rumannan: Jose "Turpin"Tromp y famia 

MianoTromp y famia 
Jacintho "Chin"Tromp y famia 
Juliana Gil y famia 
TheresitaThode y famia 
tMarianoTromp y famia 
Eduardita Gil y famia 
Clea Farro y famia 
Antonio Farro 

Nieto/a nan: Bjorn, Nina, Liram, Radamhir, Dhyraen, 

Jacquiáime, Jeshua, Jacquiélle, Jaimely, Jaxxden, Zoey y Hailey 
Suegra y Suegro: Fedora Perez y Rodrigo AntonioTatis 

Swa y Cuña nan: MiosotisPerez y FelixFermin, Giovanni 

Tatis, Jonny Perez, Katia Sanchez, Wilson Tatis y RodrigoTatis. 

Amigonan di cas: Harold, Lou 

Ex-coleganannan di: ELMAR NV y Clean Up CleaningServices 

Famia, bisiña y conocirnan di: Sabana Liber y Barcadera 
Compañero/a nan di su teamnan:NoordStars DominoTeam, 
Baracuda BiljartTeam, Free ZoneGangTeam. 

Su teamnan di futboLNoord Central, Jong Aruba y 
HooibergVets 

Demas famianan:Tromp,Tatis,Odor, Semerel, Semeleer, 
Martina, Marti, Geerman, Gil,Thode, Farro,Solognier, 
Faro,Britten,Marapin,Pourier, De Palm, Jimenez, Croes, 
Ruiz,Zievinger, Gomez, Figaroa, Arends, Perez, Sanchez, 
Dijkhoff. Molero 


A$fr» 

tn&ud & @ne*futfo>ut 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu dolor na nos curason pero hopi agradecido pa tur locual e 
la nifica y haci pa nos, nos ta anuncia a bay drumi inesperada- 
mente den brasa di Señor: 



José Christino Hoek 

Miho conoci como 
"Jo" 

*13 april 1942 
112 juli 2019 

Na nomber di su: 

Mayornan: t Cornes Hoek y t Juliana Hoek Kelly 

Esposa: t Filomena Maria Henriquez 

Yiunan: Omaira Henriquez y Marlon Tromp y yiunan 
Marlyn Henriquez y John Angela y yiunan 
Myrlanda y Anthony Everon- Henriquez y yiunan 
Daihann Henriquez y Mark Mackay y yiunan 
Rinoy Jamila Henriquez- Maduroy yiunan 

Nieto y nietanan: 

Eugene, Shawn, Gavin, Lynell, Lynette, Shaira, Lianne, 

Richinella, Nathan, Shayna, Maybeline, Anisha, Jeantessa, 
Dariann, Yalexander 

Su unico bisanieta: 

Miliany Isabella Everon 

Rumannan: t Mario y t Julia Hoek- Ras y yiunan 
t Rey y Henriqueta Hoek- Faro y yiunan 
t Ana Hoeky yiunan 
Francisco Hoek 

t Ramon y Rubia Hoek- Maduro y yiunan 
Marciano y Carmen Hoek- Montero y yiunan 
Benito Hoeky yiunan 
Francis yToribia Hoek 

Na su tanta y omonan, sobrino y sobrinanan, ihanan, primo y 
primanan, comper y comernan, sua y cuñanan 
Tur amigonan, bisiñanan, conocinan y demas famia 

Famianan: 

Hoek, Kelly, Henriquez,Tromp, Jacobs, Angela, Everon, Mackay, 
Maduro, Arends, Orman, Montero, Barret, Wever, Ras, de Cuba, 
v/d Linden, Kock, Mejia, Sint Jago, Schwengle, Escalona, 
Santana, Sam, Cruz, Lacle, Solis Montoya, Rodriguez, Haselhoef, 
Howell, Croes, Geerman, de Lange, Webb, Quandt, Martinus, 
Schotborg, Oduber. 

Ta invita pa asisti na acto di entiero cu lo tuma lugar diahuebs 
18 Juli 2019 for di 2'or pa 4'or di atardi na Royal Funeral Home, 
despues lo Sali pa santana Central Sabana Basora. 

Oportunidad pa condolencia lo ta diaranzon 17 Juli 2019 for di 
7'or pa 9'or di anochi. 


Ta invita tur amigo, bisiña y conocirnanpaasistina e acto di 
entierocu lo tuma lugar na Misa Santa Anna naNoorddiamars 
16 di juli 2019 di 2'or pa 4'or di atardi. Despues lo salipa 
Santana CatoliconaSta Anna. 

Condolencia lo tuma lugar na Aurora Funeral Home dialuna 15 
di juli 2019 di 7'or pa 9'or di anochi. 

Nos kier a pidi nos disculpa si den nos tristeza nos por a lubida 
un of otro famia. 

Ta lamenta pero despues di entiero nos no taricibibishita di 
condolencia nacas. 


Despensa nos si nos por a lubida algun famia of conocinan den 
nostristesa. 





Tel: 583-1400 Fax: 583-1444 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu hopi dolor na nos curason pero conforme cu boluntad di 
Dios, nos ta anuncia fayecimento di nos ser keri: 



Juan Boekhoudt 

Mihor conoci como"Juancho" 

*18-09-1934 -113-07-2019 

Na nomber di su: 

Rumannan: Clotilda Croes-Boekhoudt 

Martina Boekhoudt 
Sira y Silo Vrolijk-Boekhoudt y yiunan 
Vda. Mia Boekhoudt-Navas y yiunan 

Primo- y primanan, Sobrino-y sobrinanan 

Iha: Lientje Elmondalek-Boekhoudt 

Amiga(o)nan di cas:Tony y Greta Kock 

Ayudante: Maria Dirksz 

Ex-coleganan di Santa Rosa 

Demasfamia: Boekhoudt,Tromp, Croes, Kelly, Vrolijk, Maduro, 
Navas, Feliciana, Nuñez, Lacle, Oduber, Elmondalek, Farro, 
Ramirez, Leon, Gumbs, 

Daddosio, Chaljub, Romay, Bernadina 


Ta invita pa acto di entiero cual lo tuma lugar na Aurora Funeral 
Home diaranson 17 di juli 2019 di 9'or pa 11 'or di mainta. 
Despues lo Sali pa santana Catolico na Paradera 

Disculpa nos si den nos tristesa nos por a lubida algun famia of 
conocir. 





'r¥<Hne £ (Znematwuf 


Cu dolor nanoscurasonperohopiagradecido pa tur locual e la 
nifica y haci pa nos, nos ta anuncia cu a bay drumi den brasa di 
Señor: 


Junior Fenelon 

*20-09-1985 -tl 2-07-2019 
Na nomber di 


Mama: 

Enita Fenelon 

Rumanan: 

Sherline Fenelon 
Nadege Fenelon 
Riguad Fenelon 
Natasha Fenelon 

Sobrino(o)nan: 

EndinoGieske 
Isarar Fenelon 
Chris Fenelon 
Leticha Fenelon 
Genivieve 

Sybila 


Ta invita pa asistinaacto di despedida y cremashon cu lo 
tumalugardiabierna 19 juli 2019 for di 2'or pa 4'or di atardina 
Royal Funeral Home. 


Aufora 

—— t 

El señor es mi pastor nada me faltara,enverdespastos el me 
hacereposar. A las aguas de descanso me conduce y reconforta 
mi alma. Por el camino del bueno me dirige, por amor a 
nombre. 

Con profunda tristeza y dolor peroconformes con la voluntad 
de Dios queremosparticipar el fayecimiento de : 



Consuelo Velez Cardona 

05 febrero 1952- 10 Julio 2019 
Ennombre de sus: 

Hijas: Angy Catalina VelezCardona 

Jesika Paola Velez Cardona 
Sus Nietos: Valery Ras 

Dylan Galeano 
GenesisTromp 
Noah Castaño 
Suhermano: RamiroVelez 

Sussobrinos: AndresVelez 

Natalia Velez 

Susyernos: Carlos Mario Castano 

JaiverGaleano 

Familia en Colombia: Velasquez Arango 

EnAruba :Flia Arango Velasquez, FliaGaleano, todos sus amigos 

y conocidos. 

La familiapedimosporfavor para no vestir color negro. 

Si encaso de nuestra tristeza okvidamosalgun familiar o 
persona llegadapedimosnuestras mas sincerasdisculpas. 
Invitamos a todos sus amigos, vecinos, conocidos para q 
asistan al acto decondolencia que tomaralugar el dia 16 de 
Julio de 7 a 9 en la funeraria Royal delante de Aurora . 
Ofreceremos una misa junto con el acto de entierro el 
diamiercoles 17 de julio de 2pm a 4 pm en Santa Ana Noord . 


fl 

Rest in Peace 



"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Nos ta anuncia fayecimento di: 



Mirella Omira Tromp 

Mihor conoci como:"Mouwy" 
*28-03-1973 - tl 0-07-2019 


Na nomber di su: 

Compañero di bida y tata di su yiunan: Douglas Garces Colina 
Yiunan: Omayra y Melricky yiunan 

Dayen y yiu 
Darrien y Maribel 
Dajanira y Miguel Angel y yiunan 
Nietonan: Giomar, Daynah, Jayrick, Lymaira, Mikaylee 
Mama y tata: 

tElizabethTrompy tLionel Brenborg 
Rumannan: 

Zoraida Tromp y yiunan 

Mirna Tromp y yiunan 

tJuniorTromp 

Marianela Tromp y yiunan 

Jessica y Rufino Petrocchi y yiunan 

Bianca y yiunan 

tNathaly y yiu 

Richard y yiunan 

Carina y Curt Mc Hensi y yiunan 

Judith y Julio Gross y yiunan 

tJairo Tromp y yiu 

Weloy wela: 

tJoseTromp y tEliza Dirksz 
Tanta grandi: Tantaura 

Tanta y omonan: 
tCarmen Croes y yiunan 
tMarianita Sologniery yiunan 
tCalista Tromp y yiunan 
Jossy Tromp y yiunan 
tBrigida Montaner y yiunan 
Fransiscoy Gina yyiu 
Aurita House y yiunan na Curacao 
tBenny Tromp y Mena y yiunan 

Sobrino y sobrinanan: tMarlon Tromp, Zulaika Tromp y yiunan, 
Bryan y yiunan, Jeancarlo y yiunan, Eugene y yiunan, Kimberly 
na Hulanda, Marco y yiunan na Hulanda, Robertico y yiunan na 
Hulanda, Jonathan Lake y Mirayda Nadal y yiunan, Gregory 
Lake y Rosemary Everon y yiunan, Suheal Lake y Alfred 
Bernabela y yiunan, Sulina y Jesus Sanchez y yiu 
Madrina: tLidia 

Helder 

Comery compernan 

Su bon amigo/a(nan), bon bisiñanan muchu hopi pa menciona 
y demasfamia 

Nos disculpa si nos por a lubida cualkier famia den nos tristeza. 

Danki na tur cu a yuda durante enfermedad na hospital y full 
piso 4, famianan na Venezuela, Hulanda y Corsow, na tur su 
amigonan di Stellaris Casino. 

Acto di entiero lo wordo anuncia despues. 

E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona’ 



LiKe nos riba facebooK 

www.facebooK.com/awemainta 




Subi riba nos website 


www.awemainta.com 

